Avis juridique important

|

31978L1026

Οδηγία 78/1026/ΕΟΚ του Συμβουλίου της 18ης Δεκεμβρίου 1978 περί αμοιβαίας αναγνωρίσεως των διπλωμάτων, πιστοποιητικών και άλλων τίτλων κτηνιάτρου και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών

Επίσημη Εφημερίδα αριθ. L 362 της 23/12/1978 σ. 0001 - 0006 Φινλανδική ειδική έκδοση: Κεφάλαιο 6 τόμος 2 σ. 0011  Ελληνική ειδική έκδοση: Κεφάλαιο 06 τόμος 2 σ. 0046  Σουηδική ειδική έκδοση: Κεφάλαιο 6 τόμος 2 σ. 0011  Ισπανική ειδική έκδοση: Κεφάλαιο 06 τόμος 2 σ. 0049  Πορτογαλική ειδική έκδοση : Κεφάλαιο 06 τόμος 2 σ. 0049

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1978 περί αμοιβαίας αναγνωρίσεως των διπλωμάτων, πιστοποιητικών και άλλων τίτλων κτηνιάτρου και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος  της ελεύθερης παροχής υπηρεσιώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 49, 57, 66 και 235,  την πρόταση της Επιτροπής (1),  τη γνώμη της Συνελεύσεως (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, κατ' εφαρμογήν της συνθήκης απαγορεύεται από την λήξη της μεταβατικής περιόδου κάθε διακριτική μεταχείριση με βάση την ιθαγένεια όσον αφορά την εγκατάσταση και την παροχή υπηρεσιών- ότι η αρχή της ίσης μεταχειρίσεως με τους ημεδαπούς εφαρμόζεται  ιδίως κατά την έκδοση αδείας, που ενδεχομένως απαιτείται για την ανάληψη ή άσκηση δραστηριοτήτων του κτηνιάτρου, καθώς και κατά την εγγραφή ή την συμμετοχή του ως μέλους σε επαγγελματικές οργανώσεις ή συλλόγους- ότι κρίνεται, ωστόσο, ενδεδειγμένο να προβλεφθούν ορισμένες διατάξεις που να διευκολύνουν την πραγματική άσκηση από τους κτηνιάτρους του δικαιώματος εγκαταστάσεως και του δικαιώματος της ελεύθερης παροχής υπηρεσιών- ότι, κατ' εφαρμογή της συνθήκης, τα Κράτη μέλη υποχρεούνται να μην παρέχουν οποιαδήποτε ενίσχυση, η οποία θα ηδύνατο να νοθεύσει τους όρους της εγκαταστάσεως- ότι το άρθρο 57 παράγραφος 1 της συνθήκης προβλέπει την έκδοση οδηγιών για την αμοιβαία αναγνώριση των διπλωμάτων, πιστοποιητικών και άλλων τίτλων- ότι η παρούσα οδηγία αποσκοπεί στην αναγνώριση των διπλωμάτων, πιστοποιητικών και άλλων τίτλων κτηνιάτρου  που επιτρέπουν την ανάληψη της κτηνιατρικής δραστηριότητος- ότι, εν όψει των διαφορών, οι οποίες υφίστανται μεταξύ των Κρατών μελών ως προς το είδος και την διάρκεια της εκπαιδεύσεως του κτηνιάτρου, είναι αναγκαίο να προβλεφθούν ορισμένες διατάξεις συντονιστικού χαρακτήρα προκειμένου να επιτρέψουν στα Κράτη μέλη  να προβούν στην αμοιβαία αναγνώριση των διπλωμάτων, πιστοποιητικών και άλλων τίτλων- ότι ο συντονισμός αυτός επιτυγχάνεται με την οδηγία του Συμβουλίου αριθ. 78/1027/ΕΟΚ της 18ης Δεκεμβρίου 1978 "περί του συντονισμού των νομοθετικών, κανονιστικών και  διοικητικών διατάξεων που αφορούν τις δραστηριότητες του κτηνιάτρου (4)"- ότι, όσον αφορά την κατοχή του τίτλου εκπαιδεύσεως, επειδή μία οδηγία περί αμοιβαίας αναγνωρίσεως των διπλωμάτων δεν περιλαμβάνει αναγκαστικά και την ουσιαστική ισοτιμία της εκπαιδεύσεως στην οποία αναφέρονται τα διπλώματα αυτά, πρέπει να επιτρέπεται η  χρήση τους μόνο στην γλώσσα του Κράτους μέλους καταγωγής ή προελεύσεως- ότι, προς διευκόλυνση της εφαρμογής της παρούσης οδηγίας από τις διοικήσεις των Κρατών μελών, τα Κράτη μέλη δύνανται να απαιτούν την υποβολή από τους δικαιούχους, οι οποίοι πληρούν τις προϋποθέσεις εκπαιδεύσεως που απαιτεί η παρούσα οδηγία, μαζί με τους  τίτλους εκπαιδεύσεώς τους, πιστοποιητικού των αρμοδίων αρχών της χώρας καταγωγής ή προελεύσεως που να βεβαιώνει ότι οι τίτλοι αυτοί είναι οι αναφερόμενοι στην παρούσα οδηγία- ότι, σε περίπτωση παροχής υπηρεσιών, η απαίτηση εγγραφής ή συμμετοχής ως μέλους σε επαγγελματικές οργανώσεις ή συλλόγους, η οποία συνδέεται με τον σταθερό και μόνιμο χαρακτήρα της ασκουμένης δραστηριότητος στη χώρα υποδοχής, θα αποτελούσε αναμφίβολα  εμπόδιο γι' αυτόν που παρέχει τις υπηρεσίες, ένεκα του προσωρινού χαρακτήρα της δραστηριότητός του- ότι πρέπει, επομένως, να αποκλεισθεί- ότι χρειάζεται πάντως, στην περίπτωση αυτή να εξασφαλισθεί ο έλεγχος της επαγγελματικής πειθαρχίας, ο οποίος ανήκει  στην αρμοδιότητα των επαγγελματικών αυτών οργανώσεων ή συλλόγων- ότι, για τον σκοπό αυτό και με την επιφύλαξη της εφαρμογής του άρθρου 62 της συνθήκης, πρέπει να προβλεφθεί η δυνατότης να επιβάλλεται στον δικαιούχο η υποχρέωση να δηλοποιεί την παροχή  υπηρεσιών προς την αρμόδια αρχή του Κράτους μέλους υποδοχής- ότι, σε θέματα ήθους και εντιμότητος, πρέπει να γίνει διάκριση μεταξύ των προϋποθέσεων που απαιτούνται αφ' ενός μεν για την αρχική είσοδο στο επάγγελμα, αφ' ετέρου δε για την άσκηση αυτού- ότι, όσον αφορά τις μισθωτές δραστηριότητες του κτηνιάτρου, ο κανονισμός του Συμβουλίου (ΕΟΚ) αριθ. 1612/68 της 15ης Οκτωβρίου 1968 "περί της ελεύθερης κυκλοφορίας των εργαζομένων στο εσωτερικό της Κοινότητος"(5), δεν περιέχει ειδικές διατάξεις για τα  παρ' αυτού ρυθμιζόμενα επαγγέλματα που να αναφέρονται σε θέματα ήθους, εντιμότητος, επαγγελματικής πειθαρχίας και χρήσεως τίτλου- ότι, ανάλογα με το Κράτος μέλος, οι σχετικές ρυθμίσεις εφαρμόζονται ή δύνανται να εφαρμόζονται στους μισθωτούς, όπως και  στους μη μισθωτούς- ότι οι δραστηριότητες του κτηνιάτρου εξαρτώται σε όλα τα Κράτη μέλη από την κατοχή διπλώματος, πιστοποιητικού ή άλλου τίτλου κτηνιάτρου- ότι οι δραστηριότητες αυτές ασκούνται τόσο από ανεξάρτητους επαγγελματίες όσο και από μισθωτούς  ή, ακόμη υπό την ιδιότητα του μισθωτού και του μη μισθωτού από τα ίδια πρόσωπα κατά την διάρκεια της επαγγελματικής τους σταδιοδρομίας, εναλλάξ- ότι, κατά συνέπεια, για να διευκολυνθεί πλήρως η ελεύθερη κυκλοφορία των επαγγελματιών αυτών εντός της  Κοινότητος, κρίνεται αναγκαίο να επεκταθεί η εφαρμογή της παρούσης οδηγίας στους μισθωτούς κτηνιάτρους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΚΕΦΑΛΑΙΟ I ΠΕΔΙΟ ΕΦΑΡΜΟΓΗΣ   Άρθρο 1  Η παρούσα οδηγία ισχύει για τις δραστηριότητες του κτηνιάτρου.   ΚΕΦΑΛΑΙΟ II ΔΙΠΛΩΜΑΤΑ, ΠΙΣΤΟΠΟΙΗΤΙΚΑ ΚΑΙ ΑΛΛΟΙ ΤΙΤΛΟΙ ΚΤΗΝΙΑΤΡΟΥ   Άρθρο 2  Κάθε Κράτος μέλος αναγνωρίζει τα διπλώματα, τα πιστοποιητικά και τους άλλους τίτλους που χορηγούνται στους υπηκόους των Κρατών μελών από τα άλλα Κράτη μέλη, σύμφωνα με το άρθρο 1 της οδηγίας 78/1027/ΕΟΚ, και που απαριθμούνται στο άρθρο 3,  προσδίδοντάς τους στην επικράτειά του, όσον αφορά την ανάληψη των επαγγελματικών δραστηριοτήτων από τους κτηνιάτρους και την άσκηση αυτών, την ίδια ισχύ με τα διπλώματα, τα πιστοποιητικά και τους άλλους τίτλους που χορηγεί το Κράτος αυτό.  Όταν ένα από τα διπλώματα, πιστοποιητικά ή άλλους τίτλους που απαριθμούνται στο άρθρο 3 χορηγήθηκε πριν από την θέση σε εφαρμογή της παρούσης οδηγίας, πρέπει να συνοδεύεται από βεβαίωση που εκδίδεται από τις αρμόδιες αρχές της χώρας, η οποία χορηγεί την  βεβαίωση και να πιστοποιεί ότι αυτό είναι σύμφωνο με το άρθρο 1 της οδηγίας 78/1027/ΕΟΚ.   Άρθρο 3  Τα διπλώματα, τα πιστοποιητικά και οι άλλοι τίτλοι που αναφέρονται στο άρθρο 2 είναι:  α) στην Ομοσπονδιακή Δημοκρατία της Γερμανίας:  1. Zeugnis ueber die tieraerztliche Staatspruefung (πιστοποιητικό κρατικής εξετάσεως κτηνιάτρου) χορηγούμενο από τις αρμόδιες αρχές- 2. οι βεβαιώσεις των αρμοδίων αρχών της Ομοσπονδιακής Δημοκρατίας της Γερμανίας που πιστοποιούν την ισοτιμία των τίτλων εκπαιδεύσεως, οι οποίοι χορηγούνται από της 8ης Μαΐου 1945 υπό των αρμοδίων αρχών της Λαϊκής Δημοκρατίας της Γερμανίας με τον τίτλο  που αναφέρεται υπό τον αριθμό 1- β) στο Βέλγιο:  le diplome legal de docteur en medecine veterinaire/het wettelijke diploma van doctor in de veeartsenijkunde of doctor in de diergeneesskunde,  (κρατικό δίπλωμα διδάκτορος κτηνιατρικής) χορηγούμενο από τα κρατικά πανεπιστήμια, από την κεντρική εξεταστική επιτροπή ή από τις κρατικές εξεταστικές επιτροπές της πανεπιστημιακής εκπαιδεύσεως- γ) στην Δανία:  bevis for bestaet kandidateksamen i veterinaervidenskab (cand. med. vet.) (πιστοποιητικό το οποίο βεβαιώνει την επιτυχία στην εξέταση του υποψηφίου κτηνιάτρου) χορηγούμενο από το "Kongelige Veterinaer- og Landbohojskole"- δ) στην Γαλλία:  το δίπλωμα του docteur veterinaire d'Έtat- ε) στην Ιρλανδία:  1. το δίπλωμα του Bachelor in/of Veterinary Medicine (MVB)- 2. the Diploma of membership of the Royal College of Veterinary Surgeons (MRCVS), που αποκτάται κατόπιν εξετάσεως μετά από έναν πλήρη κύκλο σπουδών που έχει πραγματοποιηθεί σε κτηνιατρική σχολή της Ιρλανδίας- στ) στην Ιταλία:  il diploma di laurea di dottore in medicina veterinaria accompagnato dal diploma d' abilitazione all' esercizio della medicina veterinaria, χορηγούμενο από τον Υπουργό Δημοσίας Παιδείας, βάσει των αποτελεσμάτων της αρμόδιας Κρατικής εξεταστικής  επιτροπής- ζ) στο Λουξεμβούργο:  1. le diplome d'Έtat de docteur en medicine veterinaire, χορηγούμενο από την κρατική εξεταστική επιτροπή, και θεωρημένο από τον Υπουργό Εθνικής Παιδείας- 2. τα διπλώματα περί απονομής πτυχίου κτηνιατρικής, χορηγούμενα σε ένα από τα Κράτη μέλη της Κοινότητος και παρέχοντα δικαίωμα πρακτικής ασκήσεως (stage), χωρίς να παρέχουν δυνατότητα εισόδου στο επάγγελμα εφ' όσον ανεγνωρίσθησαν από τον Υπουργό Εθνικής  Παιδείας, σύμφωνα με τον νόμο της 18ης Ιουνίου 1969 "περί ανωτάτης εκπαιδεύσεως και αναγνωρίσεως αλλοδαπών τίτλων και πτυχίων ανωτάτης εκπαιδεύσεως", συνοδευόμενα από πιστοποιητικό πρακτικής ασκήσεως θεωρημένο από τον Υπουργό Υγιεινής- η) στις Κάτω Χώρες:  1. het getuigschrift van met goed gevolg afgelegd diergeneeskundig examen (το πιστοποιητικό που βεβαιώνει την επιτυχία στην εξέταση της κτηνιατρικής)- 2. het getuigschrift van met goed gevolg afgelegd veeartsenijkundig examen (το πιστοποιητικό που βεβαιώνει την επιτυχία στην εξέταση της κτηνιατρικής)- θ) στο Ηνωμένο Βασίλειο:  the degrees (τα διπλώματα):  - Bachelor of Veterinary Science (BVSc.),  - Bachelor of Veterinary Medicine (Vet. MB ou BV et. Med.),  - Bachelor of Veterinary Medicine and Surgery (BVM and S ou BVMS),  - The Diploma of membership of the Royal College of Veterinary Surgeons (MRCVS), που χορηγείται κατόπιν εξετάσεως μετά από ένα πλήρη κύκλο σπουδών ο οποίος πραγματοποιείται σε κτηνιατρική σχολή του Ηνωμένου Βασιλείου.   ΚΕΦΑΛΑΙΟ III ΚΕΚΤΗΜΕΝΑ ΔΙΚΑΙΩΜΑΤΑ   Άρθρο 4  Κάθε Κράτος μέλος αναγνωρίζει ως επαρκή απόδειξη, προκειμένου περί υπηκόων των Κρατών μελών, των οποίων τα διπλώματα, πιστοποιητικά και άλλοι τίτλοι δεν ανταποκρίνονται στο σύνολο των ελαχίστων απαιτήσεων εκπαιδεύσεως που προβλέπονται στο άρθρο  1 της οδηγίας 78/1027/ΕΟΚ, τα διπλώματα, πιστοποιητικά και άλλους τίτλους κτηνιάτρου, που έχουν χορηγηθεί από τα Κράτη μέλη αυτά προ της θέσεως σε εφαρμογή της οδηγίας 78/1027/ΕΟΚ, εφ' όσον συνοδεύονται από βεβαίωση που να πιστοποιεί ότι οι υπήκοοι  αυτοί επεδόθησαν πραγματικά και νόμιμα στις σχετικές δραστηριότητες επί τρία τουλάχιστον συνεχή έτη, κατά την διάρκεια των πέντε ετών που προηγούνται της χορηγήσεως της βεβαιώσεως.   ΚΕΦΑΛΑΙΟ IV ΧΡΗΣΗ ΤΟΥ ΤΙΤΛΟΥ ΕΚΠΑΙΔΕΥΣΕΩΣ   Άρθρο 5  1. Με την επιφύλαξη του άρθρου 13, τα Κράτη μέλη υποδοχής φροντίζουν να αναγνωρίζεται στους υπηκόους των Κρατών μελών, οι οποίοι πληρούν τις προϋποθέσεις των άρθρων 2 και 4, το δικαίωμα να κάνουν χρήση του νομίμου τίτλου εκπαιδεύσεώς τους,  ενδεχομένως δε και της σχετικής συντμήσεως του Κράτους μέλους καταγωγής ή προελεύσεώς τους στην γλώσσα του Κράτους αυτού. Τα Κράτη μέλη υποδοχής δύνανται να επιβάλλουν να συνοδεύεται ο τίτλος αυτός από το όνομα και τον τόπο όπου ευρίσκεται το  εκπαιδευτικό ίδρυμα ή να αναφέρεται η εξεταστική επιτροπή που τον έχει χορηγήσει.  2. Αν ο τίτλος εκπαιδεύσεως του Κράτους μέλους καταγωγής ή προελεύσεως του ενδιαφερομένου συγχέεται στο Κράτος μέλος υποδοχής με τίτλο, ο οποίος απαιτεί στο Κράτος αυτό συμπληρωματική εκπαίδευση που δεν έχει αποκτηθεί από τον δικαιούχο, το εν λόγω  Κράτος μέλος υποδοχής δύναται να επιβάλει στον δικαιούχο να χρησιμοποιεί τον τίτλο εκπαιδεύσεως του Κράτους μέλους καταγωγής ή προελεύσεως υπό κατάλληλη μορφή την οποία καθορίζει το Κράτος μέλος υποδοχής.   ΚΕΦΑΛΑΙΟ V ΔΙΑΤΑΞΕΙΣ ΠΡΟΣ ΔΙΕΥΚΟΛΥΝΣΗ ΤΗΣ ΠΡΑΓΜΑΤΙΚΗΣ ΑΣΚΗΣΕΩΣ ΤΟΥ ΔΙΚΑΙΩΜΑΤΟΣ ΕΓΚΑΤΑΣΤΑΣΕΩΣ ΚΑΙ ΤΟΥ ΔΙΚΑΙΩΜΑΤΟΣ ΤΗΣ ΕΛΕΥΘΕΡΗΣ ΠΑΡΟΧΗΣ ΥΠΗΡΕΣΙΩΝ ΤΟΥ ΚΤΗΝΙΑΤΡΟΥ  Α. Ειδικές διατάξεις περί του δικαιώματος εγκαταστάσεως  Άρθρο 6  1. Το Κράτος μέλος υποδοχής, το οποίο απαιτεί από τους υπηκόους του αποδείξεις ήθους ή εντιμότητος για την αρχική ανάληψη μιας από τις δραστηριότητες που αναφέρονται στο άρθρο 1, δέχεται ως επαρκή απόδειξη προκειμένου περί υπηκόων των άλλων  Κρατών μελών, βεβαίωση χορηγούμενη από την αρμόδια αρχή του Κράτους μέλους καταγωγής ή προελεύσεως του ενδιαφερομένου που να πιστοποιεί ότι πληρούνται οι προϋποθέσεις ήθους ή εντιμότητος που απαιτούνται στο Κράτος μέλος αυτό για την ανάληψη των σχετικών  δραστηριοτήτων.  2. Όταν το Κράτος μέλος καταγωγής ή προελεύσεως δεν απαιτεί αποδείξεις ήθους ή εντιμότητος για την αρχική ανάληψη των σχετικών δραστηριοτήτων, το Κράτος μέλος υποδοχής δύναται να απαιτήσει από τους υπηκόους του Κράτους μέλους καταγωγής ή προελεύσεως  απόσπασμα ποινικού μητρώου ή, ελλείψει τούτου, ισότιμο έγγραφο εκδιδόμενο από την αρμόδια αρχή του Κράτους μέλους καταγωγής ή προελεύσεως.  3. Αν το Κράτος μέλος υποδοχής γνωρίζει σοβαρά και συγκεκριμένα γεγονότα, τα οποία συνέβησαν εκτός της επικρατείας του πριν από την εγκατάσταση του ενδιαφερομένου στο Κράτος αυτό και δύνανται να έχουν συνέπειες στην ανάληψη των σχετικών δραστηριοτήτων,  δύναται να ενημερώσει σχετικά το Κράτος μέλος καταγωγής ή προελεύσεως.  Το Κράτος μέλος καταγωγής ή προελεύσεως εξετάζει την ακρίβεια των γεγονότων. Οι αρχές του Κράτους αυτού αποφασίζουν οι ίδιες για την φύση και την έκταση των ερευνών που πρέπει να γίνουν και ανακοινώνουν στο Κράτος μέλος υποδοχής τα συμπεράσματα που  συνάγουν απ' αυτά, εν όψει των βεβαιώσεων ή εγγράφων που έχουν εκδώσει.  4. Τα Κράτη μέλη εξασφαλίζουν το απόρρητο των διαβιβαζομένων πληροφοριών.   Άρθρο 7  1. Όταν στο Κράτος μέλος υποδοχής ισχύουν νομοθετικές, κανονιστικές και διοικητικές διατάξεις, οι οποίες αφορούν την άσκηση μιας από τις αναφερόμενες στο άρθρο 1 δραστηριότητες και αναφέρονται στο ήθος ή στην εντιμότητα του ενδιαφερομένου,  περιλαμβανομένων των διατάξεων που προβλέπουν πειθαρχικές κυρώσεις σε περίπτωση βαρέως επαγγελματικού παραπτώματος ή καταδίκης για ποινικό αδίκημα, το Κράτος μέλος καταγωγής ή προελεύσεως διαβιβάζει στο Κράτος μέλος υποδοχής τις αναγκαίες πληροφορίες  για τα μέτρα ή τις κυρώσεις επαγγελματικού ή διοικητικού χαρακτήρα που έχουν ληφθεί κατά του ενδιαφερομένου, καθώς και για τις ποινικές κυρώσεις, που ενδιαφέρουν την άσκηση του επαγγέλματος στο Κράτος μέλος καταγωγής ή προελεύσεως.  2. Αν το Κράτος μέλος υποδοχής γνωρίζει σοβαρά και συγκεκριμένα γεγονότα, τα οποία συνέβησαν εκτός της επικρατείας του πριν από την εγκατάσταση του ενδιαφερομένου στο Κράτος αυτό, και δύνανται να έχουν συνέπειες στην άσκηση των σχετικών δραστηριοτήτων,  δύναται να ενημερώσει σχετικά το Κράτος μέλος καταγωγής ή προελεύσεως.  Το Κράτος μέλος καταγωγής ή προελεύσεως εξετάζει την ακρίβεια των γεγονότων. Οι αρχές του Κράτους αυτού αποφασίζουν οι ίδιες για την φύση και την έκταση των ερευνών που πρέπει να γίνουν και ανακοινώνουν στο Κράτος μέλος υποδοχής τα συμπεράσματα που  συνάγουν απ' αυτές, εν όψει των πληροφοριών που έχουν μεταβιβάσει δυνάμει της παραγράφου 1.  3. Τα Κράτη μέλη εξασφαλίζουν το απόρρητο των διαβιβαζομένων πληροφοριών.   Άρθρο 8  Όταν το Κράτος μέλος υποδοχής απαιτεί από τους υπηκόους του, για την ανάληψη μιας από τις δραστηριότητες που αναφέρονται στο άρθρο 1 ή για την άσκηση αυτών, έγγραφο σχετικό με την σωματική ή ψυχική υγεία του ενδιαφερομένου, το Κράτος αυτό  δέχεται ως επαρκή την υποβολή του εγγράφου που ζητείται στο Κράτος μέλος καταγωγής ή προελεύσεως.  Όταν το Κράτος μέλος καταγωγής ή προελεύσεως δεν απαιτεί τέτοιο έγγραφο για την ανάληψη σχετικών δραστηριοτήτων ή για την άσκηση αυτών, το Κράτος μέλος υποδοχής δέχεται από τους υπηκόους του Κράτους μέλους καταγωγής ή προελεύσεως βεβαίωση χορηγούμενη  από την αρμόδια αρχή του Κράτους αυτού η οποία να αντιστοιχεί στις βεβαιώσεις του Κράτους μέλους υποδοχής.   Άρθρο 9  Τα έγγραφα που αναφέρονται στα άρθρα 6, 7 και 8 δεν δύνανται να υποβληθούν μετά την πάροδο τριών μηνών από της ημερομηνίας εκδόσεώς τους.   Άρθρο 10  1. Η διαδικασία αποδοχής για την ανάληψη μιας από τις δραστηριότητες που αναφέρονται στο άρθρο 1, σύμφωνα με τα άρθρα 6, 7 και 8, πρέπει να περατούται εντός συντομωτάτης προθεσμίας το αργότερο δε εντός τριών μηνών από της υποβολής όλων των  δικαιολογητικών υπό του ενδιαφερομένου, με την επιφύλαξη των καθυστερήσεων που δύνανται να προκύψουν από ενδεχόμενη προσφυγή μετά την λήξη της διαδικασίας αυτής.  2. Στις περιπτώσεις που αναφέρονται στο άρθρο 6 παράγραφος 3 και στο άρθρο 7 παράγραφος 2, η αίτηση περί επανεξετάσεως αναστέλλει την προθεσμία της παραγράφου 1.  Το Κράτος μέλος από το οποίο εζητήθησαν πληροφορίες διαβιβάζει την απάντησή του εντός τριών μηνών. Μετά την παρέλευση της προθεσμίας αυτής το Κράτος μέλος υποδοχής δύναται να εξάγει τα συμπεράσματά του από σοβαρά και συγκεκριμένα γεγονότα που γνωρίζει.   Το Κράτος μέλος υποδοχής συνεχίζει την προβλεπόμενη στην παράγραφο 1 διαδικασία, αμέσως μετά την λήψη της απαντήσεως ή από της λήξεως της προθεσμίας αυτής.   Άρθρο 11  Όταν Κράτος μέλος υποδοχής απαιτεί από τους υπηκόους του όρκο ή επίσημη δήλωση για την ανάληψη μιας από τις δραστηριότητες που αναφέρονται στο άρθρο 1 ή για την άσκηση αυτής, και στην περίπτωση που ο τύπος του εν λόγω όρκου ή της εν λόγω  δηλώσεως δεν δύναται να χρησιμοποιηθεί από τους υπηκόους των άλλων Κρατών μελών, το Κράτος μέλος υποδοχής μεριμνά ώστε να ευρίσκεται στην διάθεση των ενδιαφερομένων κατάλληλος και ισότιμος τύπος όρκου.  Β. Ειδικές διατάξεις περί της παροχής υπηρεσιών  Άρθρο 12  1. Όταν Κράτος μέλος απαιτεί από τους υπηκόους του, για την ανάληψη μιας από τις δραστηριότητες που αναφέρονται στο άρθρο 1 ή για την άσκηση αυτής, είτε άδεια είτε εγγραφή ή συμμετοχή ως μέλη σε επαγγελματική οργάνωση ή σύλλογο, το εν λόγω  Κράτος μέλος απαλλάσσει της υποχρεώσεως αυτής τους υπηκόους των Κρατών μελών σε περίπτωση παροχής υπηρεσιών.  Ο δικαιούχος παρέχει υπηρεσίες με τα αυτά δικαιώματα και τις ίδιες υποχρεώσεις, όπως και οι υπήκοοι του Κράτους μέλους υποδοχής- υπόκειται ιδίως στις πειθαρχικές διατάξεις επαγγελματικού ή διοικητικού χαρακτήρος που εφαρμόζονται στο Κράτος μέλος αυτό.  Προς τον σκοπό αυτόν εκτός από τη δήλωση περί παροχής υπηρεσιών που αναφέρεται στην παράγραφο 2 τα Κράτη μέλη δύνανται, προκειμένου να επιτρέψουν την εφαρμογή των εν ισχύι στην επικράτειά τους πειθαρχικών διατάξεων, να προβλέψουν είτε πρόσκαιρο εγγραφή  που γίνεται αυτομάτως, ή σε επαγγελματική οργάνωση ή σύλλογο είτε εγγραφή σε μητρώο υπό τον όρο ότι τούτο δεν θα καθυστερεί ούτε θα περιπλέξει κατά κανένα τρόπο την παροχή υπηρεσιών και δεν θα προκαλεί πρόσθετα έξοδα στον παρέχοντα τις υπηρεσίες.  Όταν το Κράτος μέλος υποδοχής λαμβάνει μέτρα κατ' εφαρμογή του δευτέρου εδαφίου ή περιέρχονται εις γνώση του γεγονότα που αντίκεινται στις προαναφερθείσες διατάξεις, ενημερώνει αμέσως περί τούτου το Κράτος μέλος όπου είναι εγκατεστημένος ο δικαιούχος.  2. Το Κράτος μέλος υποδοχής δύναται να επιβάλει στους δικαιούχους την υποχρέωση υποβολής στις αρμόδιες αρχές προηγουμένης δηλώσεως σχετικά με την παροχή των υπηρεσιών τους, σε περίπτωση κατά την οποία η εκτέλεση της παροχής αυτής συνεπάγεται προσωρινή  διαμονή στην επικράτειά του. Το Κράτος μέλος υποδοχής δύναται σε κάθε περίπτωση να απαιτήσει από κτηνίατρο εγκατεστημένο σε άλλο Κράτος μέλος μία προηγουμένη δήλωση περί παροχής υπηρεσιών που αφορούν την σύνταξη συνταγής ή κτηνιατρικών βεβαιώσεων άνευ  εξετάσεως των ζώων εφ' όσον η πρακτική αυτή επιτρέπεται από τις νομοθετικές, κανονιστικές και διοικητικές διατάξεις, καθώς και από την επαγγελματική δεοντολογία του Κράτους μέλους υποδοχής.  Το Κράτος μέλος υποδοχής που απαιτεί μια τέτοια προηγουμένη δήλωση, λαμβάνει τα απαραίτητα μέτρα ώστε αυτή να αναφέρεται ενδεχομένως σε σειρά παροχών υπηρεσιών, που πραγματοποιούνται στο εσωτερικό της ίδιας περιοχής και για ένα ή περισσοτέρους  παραλήπτες για μια ορισμένη περίοδο, η οποία πάντως δεν υπερβαίνει το έτος.  Σε επείγουσες περιπτώσεις η δήλωση αυτή δύναται να γίνει εντός της συντομώτερης δυνατής προθεσμίας μετά την παροχή των υπηρεσιών.  3. Κατ' εφαρμογή των παραγράφων 1 και 2 το Κράτος μέλος υποδοχής δύναται να απαιτήσει από τον δικαιούχο ένα ή περισσότερα έγγραφα που να περιλαμβάνουν τις ακόλουθες ενδείξεις:  - την δήλωση που αναφέρεται στην παράγραφο 2,  - βεβαίωση που να πιστοποιεί ότι ο δικαιούχος ασκεί νόμιμα τις σχετικές δραστηριότητες στο Κράτος μέλος όπου είναι εγκατεστημένος,  - βεβαίωση ότι ο δικαιούχος διαθέτει το ή τα διπλώματα, πιστοποιητικά ή άλλους τίτλους που απαιτούνται για την παροχή των σχετικών υπηρεσιών και αναφέρονται στην παρούσα οδηγία.  4. Το ή τα έγγραφα που προβλέπονται στην παράγραφο 3 δεν δύνανται να υποβληθούν μετά την πάροδο δώδεκα μηνών από της ημερομηνίας εκδόσεώς τους.  5. Όταν Κράτος μέλος αφαιρεί, εν όλω ή εν μέρει, προσωρινά ή οριστικά, από υπήκοό του ή υπήκοο άλλου Κράτους μέλους εγκατεστημένο στην επικράτειά του το δικαίωμα να ασκεί μία από τις δραστηριότητες που αναφέρονται στο άρθρο 1, μεριμνά, κατά περίπτωση  για την προσωρινή ή οριστική ανάκληση της βεβαιώσεως που αναφέρεται στην παράγραφο 3 περίπτωση δεύτερη.  Γ. Κοινές διατάξεις περί του δικαιώματος εγκαταστάσεως και περί της ελεύθερης παροχής υπηρεσιών  Άρθρο 13  Όταν, σε ένα Κράτος μέλος υποδοχής, η χρήση του επαγγελματικού τίτλου, η οποία σχετίζεται με μία από τις δραστηριότητες που αναφέρονται στο άρθρο 1, ρυθμίζεται νομοθετικά, οι υπήκοοι των άλλων Κρατών μελών, οι οποίοι πληρούν τις προβλεπόμενες  στα άρθρα 2 και 4 προϋποθέσεις, δύνανται να φέρουν τον επαγγελματικό τίτλο του Κράτους μέλους υποδοχής ο οποίος αντιστοιχεί, στο Κράτος αυτό, στις εν λόγω προϋποθέσεις εκπαιδεύσεως και να κάνουν χρήση της συντμήσεώς του.   Άρθρο 14  1. Τα Κράτη μέλη λαμβάνουν τα μέτρα που είναι αναγκαία ώστε να παρέχεται στους δικαιούχους η δυνατότης να ενημερώνονται περί της κτηνιατρικής νομοθεσίας καθώς και, κατά περίπτωση, περί της επαγγελματικής δεοντολογίας που ισχύει στο Κράτος  μέλος υποδοχής.  Για τον σκοπό αυτόν δύνανται να συνιστούν υπηρεσίες ενημερώσεως, από τις οποίες οι δικαιούχοι δύνανται να λαμβάνουν τις αναγκαίες πληροφορίες. Σε περίπτωση εγκαταστάσεως, τα Κράτη μέλη υποδοχής δύνανται να υποχρεώνουν τους δικαιούχους να έρχονται σε  επαφή με τις υπηρεσίες αυτές.  2. Τα Κράτη μέλη δύνανται να συστήσουν τις αναφερόμενες στην παράγραφο 1 υπηρεσίες δίπλα σε αρμόδιες αρχές και οργανισμούς που ορίζουν εντός της προθεσμίας που προβλέπεται στο άρθρο 18 παράγραφος 1.  3. Τα Κράτη μέλη ενεργούν έτσι ώστε, εφ' όσον παραστεί ανάγκη, να αποκτούν οι δικαιούχοι, προς το συμφέρον τους και προς το συμφέρον των πελατών τους, τις γλωσσικές εκείνες γνώσεις που είναι αναγκαίες για την άσκηση της επαγγελματικής τους  δραστηριότητος στο Κράτος μέλος υποδοχής.   ΚΕΦΑΛΑΙΟ VI ΤΕΛΙΚΕΣ ΔΙΑΤΑΞΕΙΣ   Άρθρο 15  Το Κράτος μέλος υποδοχής δύναται, σε περίπτωση δικαιολογημένων αμφιβολιών, να απαιτήσει από τις αρμόδιες αρχές άλλου Κράτους μέλους την βεβαίωση της γνησιότητος των διπλωμάτων, πιστοποιητικών και άλλων τίτλων, που έχουν εκδοθεί στο τελευταίο  αυτό Κράτος μέλος και που αναφέρονται στο κεφάλαιο II, καθώς και την βεβαίωση του γεγονότος, ότι ο δικαιούχος πληροί όλες τις προβλεπόμενες από την οδηγία 78/1027/ΕΟΚ προϋποθέσεις εκπαιδεύσεως.   Άρθρο 16  Τα Κράτη μέλη ορίζουν, εντός της προθεσμίας που προβλέπεται στο άρθρο 18 παράγραφος 1, τις αρχές και τους οργανισμούς που είναι αρμόδιοι να χορηγούν ή να δέχονται τα διπλώματα, πιστοποιητικά και άλλους τίτλους, καθώς και τα προβλεπόμενα στην  παρούσα οδηγία, έγγραφα ή τις πληροφορίες, ενημερώνουν δε αμέσως περί αυτού τα άλλα Κράτη μέλη και την Επιτροπή.   Άρθρο 17  Η παρούσα οδηγία ισχύει επίσης για τους υπηκόους των Κρατών μελών, οι οποίοι, σύμφωνα με τον κανονισμό (ΕΟΚ) αριθ. 1612/68, ασκούν ή θα ασκήσουν ως μισθωτοί τις δραστηριότητες που αναφέρονται στο άρθρο 1.   Άρθρο 18  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός δύο ετών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή τις σημαντικές διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 19  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Δεκεμβρίου 1978.  Για το Συμβούλιο Ο Πρόεδρος H.-D. GENSCHER  (1) ΕΕ αριθ. Α 92 της 20.7.1970, σ. 18.  (2) ΕΕ αριθ. Α 19 της 28.2.1972, σ. 10.  (3) ΕΕ αριθ. Α 60 της 14.6.1971, σ. 3.  (4) ΕΕ αριθ. Ν 362 της 23.12.1978, σ. 7.  (5) ΕΕ αριθ. Ν 257 της 19.10.1968, σ. 2.


Avis juridique important

|

31987L0374

Οδηγία 87/374/ΕΟΚ του Συμβουλίου της 13ης Ιουλίου 1987 για την τροποποίηση της οδηγίας 66/403/ΕΟΚ περί εμπορίας σπόρων γεωμήλων προς φύτευση

Επίσημη Εφημερίδα αριθ. L 197 της 18/07/1987 σ. 0036 - 0036 Φινλανδική ειδική έκδοση: Κεφάλαιο 3 τόμος 24 σ. 0023  Σουηδική ειδική έκδοση: Κεφάλαιο 3 τόμος 24 σ. 0023

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 13ης Ιουλίου 1987  για την τροποποίηση της οδηγίας 66/403/ΕΟΚ περί εμπορίας σπόρων γεωμήλων προς φύτευση  (87/374/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (2), όπως τροποποιήθηκε τελευταία από την οδηγία 86/215/ΕΟΚ (3), προβλέπει ότι, καταρχήν, από την 1η Ιουλίου 1975 όσον αφορά τα κράτη μέλη εκτός από την Ελλάδα, την Ισπανία και την Πορτογαλία, από την 1η Ιανουαρίου 1981 όσον αφορά την Ελλάδα, και από την 1η Ιανουαρίου 1986 όσον αφορά την Ισπανία και την Πορτογαλία, τα κράτη μέλη δεν μπορούν πλέον να διαπιστώνουν μόνα τους την ισοδυναμία των σπόρων γεωμήλων προς φύτευση που έχουν συγκομισθεί σε τρίτες χώρες με τους σπόρων γεωμήλων που συγκομίζονται στο εσωτερικό της Κοινότητας και που είναι σύμφωνοι με την εν λόγω οδηγία·  ότι, επειδή όμως οι εργασίες που προορίζονται για την κοινοτική διαπίστωση ισοδυναμίας για όλες τις ενδιαφερόμενες τρίτες χώρες δεν έχουν ολοκληρωθεί, το άρθρο 15 παράγραφος 2α της εν λόγω οδηγίας επιτρέπει στα κράτη μέλη εκτός από την Ισπανία και την Πορτογαλία να παρατείνουν, μέχρι τις 31 Μαρτίου 1986, την ισχύ των διαπιστώσεων ισοδυναμίας στις οποίες είχαν ήδη προβεί όσον αφορά ορισμένες χώρες που δεν καλύπτονται από τις κοινοτικές διαπιστώσεις·  ότι οι εργασίες αυτές δεν έχουν ακόμη ολοκληρωθεί και ότι θα πρέπει οι προαναφερόμενες προθεσμίες να αντικατασταθούν από συγκεκριμένες ημερομηνίες ανάλογα με τις υποχρεώσεις που προκύπτουν για τα κράτη μέλη από τους κοινούς φυτοϋγειονομικούς κανόνες που καθορίζονται από την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (4), όπως τροποποιήθηκε τελευταία από την οδηγία 86/651/ΕΟΚ (5)·  ότι αυτό το μέτρο δεν επηρεάζει τις προαναφερόμενες υποχρεώσεις και ότι πρέπει να χρησιμοποιείται μόνο σύμφωνα με αυτές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 15 παράγραφος 2α της οδηγίας 66/403/ΕΟΚ:  α) στην πρώτη φράση, η ημερομηνία της 31ης Μαρτίου 1986 αντικαθίσταται από την ημερομηνία της 31ης Μαρτίου 1987, και προστίθεται το ακόλουθο κείμενο:  «, εξυπακουομένου ότι οι αποφάσεις αυτές μπορούν να χρησιμοποιούνται μόνο σύμφωνα με τις υποχρεώσεις που απορρέουν για τα κράτη μέλη από τους κοινούς φυτοϋγειονομικούς κανόνες που καθορίζονται από την οδηγία 77/93/ΕΟΚ.»·  β) η δεύτερη φράση αντικαθίσταται από την ακόλουθη:  «Όσον αφορά την Ισπανία και την Πορτογαλία, η ημερομηνία της 7ης Ιουλίου 1975 αντικαθίσταται από την ημερομηνία της 1ης Ιανουαρίου 1986.»  Άρθρο 2  Η παρούσα οδηγία απευθύνεται στα κράτη μέλη.  Λουξεμβούργο, 13 Ιουλίου 1987.  Για το Συμβούλιο  Ο Πρόεδρος  B. SHALL HOLBERG  (1) ΕΕ αριθ. C 156 της 15. 6. 1987, σ. 1.  (2) ΕΕ αριθ. 125 της 11. 7. 1966, σ. 2320/66.  (3) ΕΕ αριθ. L 152 της 6. 6. 1986, σ. 46.  (4) ΕΕ αριθ. L 26 της 31. 1. 1977, σ. 20.  (5) ΕΕ αριθ. L 382 της 31. 12. 1986, σ. 13.


Avis juridique important

|

31979L0279

Οδηγία 79/279/ΕΟΚ του Συμβουλίου της 5ης Μαρτίου 1979 περί του συντονισμού των όρων εισαγωγής κινητών αξιών σε χρηματιστήριο αξιών

Επίσημη Εφημερίδα αριθ. L 066 της 16/03/1979 σ. 0021 - 0032 Φινλανδική ειδική έκδοση: Κεφάλαιο 6 τόμος 2 σ. 0034  Ελληνική ειδική έκδοση: Κεφάλαιο 17 τόμος 1 σ. 0041  Σουηδική ειδική έκδοση: Κεφάλαιο 6 τόμος 2 σ. 0034  Ισπανική ειδική έκδοση: Κεφάλαιο 06 τόμος 2 σ. 0077  Πορτογαλική ειδική έκδοση : Κεφάλαιο 06 τόμος 2 σ. 0077

Οδηγία του Συμβουλίου της 5ης Μαρτίου 1979 περί του συντονισμού των όρων εισαγωγής κινητών αξιών σε χρηματιστήριο αξιώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 54 παράγραφος 3 περίπτωση ζ) και 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι ο συντονισμός των όρων εισαγωγής κινητών αξιών σε χρηματιστήρια αξιών που εδρεύουν ή λειτουργούν στα Κράτη Μέλη είναι ικανός να παράσχει ισοδύναμη προστασία των επενδυτών σε κοινοτικό επίπεδο, βάσει εγγυήσεων περισσότερο ομοιομόρφων που θα τους  προσφέρει στα διάφορα Κράτη Μέλη- ότι θα διευκολύνει την εισαγωγή στα χρηματιστήρια αξιών, σε κάθε ένα από τα Κράτη Μέλη, των κινητών αξιών, προελεύσεως άλλων Κρατών Μελών, καθώς και την εισαγωγή ενός και του αυτού τίτλου σε περισσότερα χρηματιστήρια  της Κοινότητος- ότι, συνεπώς, θα επιτρέψει μία περισσότερο εκτεταμένη διείσδυση κινητών αξιών στις εθνικές αγορές, πράγμα που εντάσσεται στην προοπτική της δημιουργίας μιας ευρωπαϊκής κεφαλαιαγοράς- ότι αυτός ο συντονισμός, πρέπει να εφαρμοσθεί στις  κινητές αξίες ανεξάρτητα από τη νομική μορφή του εκδότη τους, επομένως, να εφαρμοσθεί και στις αξίες που εκδίδονται από τρίτες χώρες ή από οργανισμούς τους τοπικής αυτοδιοικήσεως ή από διεθνείς οργανισμούς με δημόσιο χαρακτήρα- ότι επομένως η παρούσα  οδηγία καλύπτει φορείς που δεν αναφέρονται στο άρθρο 58 δεύτερο εδάφιο της συνθήκης και υπερβαίνει το πεδίο εφαρμογής του άρθρου 54 παράγραφος 3 περίπτωση ζ), έχοντας άμεση επίπτωση στην εγκαθίδρυση και τη λειτουργία της κοινής αγοράς κατά την έννοια  του άρθρου 100- ότι πρέπει να υπάρχει η δυνατότης προσφυγής κατά των αποφάσεων των αρμοδίων εθνικών αρχών για την εφαρμογή της παρούσης οδηγίας, χωρίς η προσφυγή αυτή να δύναται να περιορίσει τη διακριτική ευχέρεια αυτών των αρχών- ότι, σ' ένα πρώτο στάδιο ο συντονισμός αυτός πρέπει να είναι αρκετά εύκαμπτος ώστε να επιτρέπει να λαμβάνονται υπόψη οι υπάρχουσες διαρθρωτικές διαφορές μεταξύ των αγορών κινητών αξιών των Κρατών Μελών, καθώς και να επιτρέπει στα Κράτη Μέλη να λαμβάνουν  υπόψη τις ειδικές καταστάσεις τις οποίες θα αντιμετωπίσουν- ότι, ως εκ τούτου, είναι αναγκαίο να περιορισθεί κατ' αρχή ο συντονισμός στη θέσπιση των ελαχίστων όρων για την εισαγωγή κινητών αξιών σε χρηματιστήρια που εδρεύουν ή λειτουργούν στα Κράτη Μέλη, χωρίς να αναγνωρίζεται γι'αυτό το λόγο στους εκδότες και  δικαίωμα εισαγωγής στο χρηματιστήριο- ότι αυτός ο μερικός συντονισμός των όρων εισαγωγής στο χρηματιστήριο συνιστά ένα πρώτο βήμα για μία μεταγενέστερη περισσότερο εκτεταμένη προσέγγιση των νομοθεσιών των Κρατών Μελών σ' αυτό τον τομέα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΤΜΗΜΑ I Γενικές διατάξεις   Άρθρο 1  1. Η παρούσα οδηγία αφορά τις κινητές αξίες που εισήχθησαν ή αποτελούν αντικείμενο αιτήσεως εισαγωγής σε χρηματιστήριο αξιών που εδρεύει ή λειτουργεί σε Κράτος Μέλος.  2. Τα Κράτη Μέλη δύνανται να μην εφαρμόσουν την παρούσα οδηγία:  - σε μερίδια που εκδίδονται από οργανισμούς συλλογικών επενδύσεων πλήν των "κλειστού" τύπου,  - σε κινητές αξίες που εκδίδονται από ένα Κράτος Μέλος ή από οργανισμούς του τοπικής αυτοδιοικήσεως.   Άρθρο 2  Για την εφαρμογή της παρούσης οδηγίας νοείται ως:  α) οργανισμός συλλογικών επενδύσεων πλην των "κλειστού" τύπου, τα αμοιβαία κεφάλαια και οι εταιρίες επενδύσεων:  - των οποίων το αντικείμενο είναι, βάσει της αρχής της κατανομής των κινδύνων, η συλλογική επένδυση κεφαλαίων που συγκεντρώνονται από το κοινό (και των οποίων η λειτουργία βασίζεται στην αρχή της κατανομής των κινδύνων), και - των οποίων τα μερίδια κατ' αίτηση των κομιστών, εξαγοράζονται ή εξοφλούνται άμεσα ή έμμεσα εις βάρος του ενεργητικού αυτών των οργανισμών. Εξομοιώνονται προς αυτές τις εξαγορές ή εξοφλήσεις πράξεις οργανισμού συλλογικών επενδύσεων που ενεργούνται με  σκοπό ώστε η χρηματιστηριακή τιμή των μεριδίων τους να μην αποκλίνει αισθητά από την καθαρή τους λογιστική αξία- β) μερίδια: οι από τους οργανισμούς συλλογικών επενδύσεων εκδιδόμενες κινητές αξίες παραστατικές δικαιωμάτων των μετόχων επί του ενεργητικού αυτών των οργανισμών- γ) ευρωπαϊκή λογιστική μονάδα: εκείνη που καθορίζεται από το άρθρο 10 του δημοσιονομικού κανονισμού, της 21ης Δεκεμβρίου 1977 για το γενικό προϋπολογισμό των Ευρωπαϊκών Κοινοτήτων(4).   Άρθρο 3  Τα Κράτη Μέλη εξασφαλίζουν ώστε:  - οι κινητές αξίες να εισάγονται στο χρηματιστήριο αξιών που εδρεύει ή λειτουργεί στην επικράτειά τους μόνον εφόσον πληρούν τους όρους που προβλέπονται στην παρούσα οδηγία, και - οι εκδότες των κινητών αξιών που εισήχθησαν σ' αυτό, δυνάμει πράξεως προγενέστερης ή μεταγενέστερης της ημερομηνίας θέσεως σε εφαρμογή της παρούσης οδηγίας, υπόκεινται στις υποχρεώσεις που προβλέπονται σ' αυτή την οδηγία.   Άρθρο 4  1. Η εισαγωγή κινητών αξιών στο χρηματιστήριο αξιών υπόκειται, ανάλογα αν πρόκειται για μετοχές ή ομολογίες, στους όρους που αναφέρονται αντίστοιχα στα σχέδια Α και Β του παραρτήματος της παρούσης οδηγίας.  2. Οι εκδότες κινητών αξιών που εισήχθησαν στο χρηματιστήριο αξιών πρέπει, ανάλογα αν πρόκειται για μετοχές ή ομολογίες, να τηρούν τις υποχρεώσεις που αναφέρονται αντίστοιχα στα σχέδια Γ και Δ του παραρτήματος της παρούσης οδηγίας.  3. Οι παραστατικοί τίτλοι μετοχών δύνανται να εισάγονται στο χρηματιστήριο αξιών, αν ο εκδότης των παριστωμένων μετοχών πληροί τους όρους που αναφέρονται στα σημεία I.1 ως I.3 του σχεδίου Α και τηρεί τις υποχρεώσεις που αναφέρονται στο σχέδιο Γ και αν  τα παραπάνω παραστατικά πληρούν τους όρους που αναφέρονται στα σημεία II.1 ως II.6 του σχεδίου Α.   Άρθρο 5  1. Υπό την επιφύλαξη των απαγορεύσεων που προβλέπονται στο άρθρο 6 και στα σχέδια Α και Β, τα Κράτη μέλη δύνανται να εξαρτήσουν την εισαγωγή των κινητών αξιών στο χρηματιστήριο αξιών από αυστηρότερους όρους από εκείνους που αναφέρονται στα  σχέδια Α και Β ή από συμπληρωματικούς όρους, εφόσον αυτοί οι αυστηρότεροι ή συμπληρωματικοί όροι ισχύουν γενικά για όλους τους εκδότες ή κατά κατηγορία εκδοτών και έχουν δημοσιευθεί πριν από τις αιτήσεις εισαγωγής των ως άνω αξιών.  2. Τα Κράτη Μέλη δύνανται να υποβάλλουν τους εκδότες κινητών αξιών εισηγμένων στο χρηματιστήριο αξιών σε αυστηρότερες υποχρεώσεις από εκείνες που αναφέρονται στα σχέδια Γ και Δ ή σε συμπληρωματικές υποχρεώσεις εφόσον αυτές οι πρόσθετες ή συμπληρωματικές  υποχρεώσεις ισχύουν γενικά για όλους τους εκδότες ή κατά κατηγορία εκδοτών.  3. Τα Κράτη Μέλη δύνανται να επιτρέπουν υπό τους ίδιους όρους με εκείνους που προβλέπονται στο άρθρο 7, παρεκκλίσεις των αυστηροτέρων ή συμπληρωματικών όρων και υποχρεώσεων που αναφέρονται στις παραγράφους 1 και 2 του παρόντος άρθρου.  4. Τα Κράτη Μέλη δύνανται κατά την ισχύουσα εθνική νομοθεσία, να υποχρεώνουν τους εκδότες κινητών αξιών εισηγμένων στο χρηματιστήριο αξιών να θέτουν περιοδικά στη διάθεση του κοινού τις πληροφορίες σχετικά με την οικονομική τους κατάσταση και τη γενική  πορεία των υποθέσεών τους.   Άρθρο 6  Τα Κράτη Μέλη δεν δύνανται να εξαρτήσουν την εισαγωγή σε χρηματιστήριο αξιών κινητών αξιών που έχουν εκδοθεί από εταιρίες ή άλλα νομικά πρόσωπα με έδρα σε άλλο Κράτος Μέλος από τον όρο να είναι εισηγμένες σε χρηματιστήριο αξιών που εδρεύει ή  λειτουργεί σε ένα από τα Κράτη Μέλη.   Άρθρο 7  Οι επιτραπείσες κατά τα σχέδια Α και Β αποκλίσεις στους όρους εισαγωγής κινητών αξιών σε χρηματιστήριο αξιών πρέπει να τυγχάνουν γενικής εφαρμογής για όλους τους εκδότες όταν οι περιστάσεις που τις δικαιολογούν είναι όμοιες.   Άρθρο 8  Τα Κράτη Μέλη δύναται να μην υπαγάγουν στους όρους που αναφέρονται στο σχέδιο Β και στις υποχρεώσεις που απαριθμούνται στα σημεία Α4 υπό α) και γ) του σχεδίου Δ την εισαγωγή σε χρηματιστήριο αξιών ομολογιών που έχουν εκδοθεί από εταιρίες ή άλλα  νομικά πρόσωπα με έδρα σε Κράτος Μέλος, που ιδρύθηκαν ή διέπονται από ειδικό νόμο ή δυνάμει ενός τέτοιου νόμου, όταν αυτές οι ομολογίες καλύπτονται για την απόδοση και την πληρωμή των τόκων, με εγγύηση Κράτους Μέλους ή ενός από τα ομόσπονδά του Κράτη.   ΤΜΗΜΑ II Αρμόδιες αρχές για την εισαγωγή κινητών αξιών σε χρηματιστήριο αξιών   Άρθρο 9  1. Τα Κράτη Μέλη ορίζουν την ή τις αρμόδιες εθνικές αρχές, οι οποίες αποφασίζουν για την εισαγωγή κινητών αξιών σε χρηματιστήριο αξιών που εδρεύει ή λειτουργεί στην επικράτειά τους και οι οποίες μεριμνούν για την εφαρμογή της παρούσης οδηγίας.  Ενημερώνουν σχετικά την Επιτροπή διευκρινίζοντας τυχόν κατανομή επί μέρους αρμοδιοτήτων.  2. Τα Κράτη Μέλη μεριμνούν ώστε οι αρμόδιες αρχές να έχουν τις αναγκαίες εξουσίες για την εκπλήρωση της αποστολής τους.  3. Επιφυλασσομένων άλλων απονεμηθεισών εξουσιών δύνανται οι αρμόδιες αρχές να απορρίπτουν αίτηση εισαγωγής κινητής αξίας στο χρηματιστήριο αξιών, αν, κατά τη γνώμη τους, η κατάσταση του εκδότη είναι τέτοια ώστε η αποδοχή θα ήταν αντίθετη προς το  συμφέρον των επενδυτών.   Άρθρο 10  Κατά παρέκκλιση του άρθρου 5, τα Κράτη Μέλη δύνανται αποκλειστικά προς το συμφέρον των επενδυτών, να δώσουν στις αρμόδιες αρχές την εξουσία να εξαρτούν την εισαγωγή μιάς κινητής αξίας στο χρηματιστήριο αξιών από οποιοδήποτε ειδικό όρο που θα  έκριναν κατάλληλο και τον οποίο θα ανακοίνωναν σαφώς στον αιτούντα.   Άρθρο 11  Οι αρμόδιες αρχές δύνανται να αρνούνται την εισαγωγή στο χρηματιστήριο αξιών κινητής αξίας ήδη εισηγμένης στο χρηματιστήριο αξιών άλλου Κράτους Μέλους, όταν ο εκδότης δεν τηρεί τις υποχρεώσεις που πηγάζουν από την εισαγωγή σ' αυτό το Κράτος.   Άρθρο 12  Υπό την επιφύλαξη άλλων μέτρων ή κυρώσεων οι οποίες θα προβλέπονται για την περίπτωση μη τηρήσεως από τον εκδότη των υποχρεώσεων που πηγάζουν από την εισαγωγή στο χρηματιστήριο αξιών, οι αρμόδιες αρχές δύνανται να δίδουν δημοσιότητα στο  γεγονός της μη τηρήσεως από τον εκδότη των υποχρεώσεών του.   Άρθρο 13  1. Ο εκδότης του οποίου οι κινητές αξίες είναι εισηγμένες στο χρηματιστήριο αξιών πρέπει να παρέχει στις αρμόδιες αρχές κάθε πληροφορία που αυτές κρίνουν απαραίτητη για την προστασία των επενδυτών ή την καλή λειτουργία της αγοράς.  2. Εφόσον παρίσταται ανάγκη για την προστασία των επενδυτών ή την καλή λειτουργία της αγοράς, ο εκδότης δύναται να καλείται από τις αρμόδιες αρχές να δημοσιεύσει ορισμένες πληροφορίες υπό τη μορφή και εντός της προθεσμίας που κρίνουν κατάλληλες. Αν ο  εκδότης δεν συμμορφωθεί, οι αρμόδιες αρχές δύνανται, μετά από ακρόασή του, να προβούν οι ίδιες στη δημοσίευση αυτών των πληροφοριών.   Άρθρο 14  1. Οι αρμόδιες αρχές δύνανται να αποφασίζουν την αναστολή διαπραγματεύσεως μιας κινητής αξίας όταν δεν διασφαλίζεται προσωρινά ή απειλείται η διασφάλιση της καλής λειτουργίας της αγοράς ή όταν επιβάλλεται για την προστασία των επενδυτών.  2. Οι αρμόδιες αρχές δύνανται να αποφασίζουν την διαγραφή μιας κινητής αξίας από το χρηματιστήριο αξιών όταν έχουν την πεποίθηση ότι, λόγω ειδικών συνθηκών, η ομαλή και κανονική αγορά αυτής της κινητής αξίας δεν δύναται να διατηρηθεί.   Άρθρο 15  1. Τα Κράτη Μέλη μεριμνούν ώστε κάθε απόφαση των αρμοδίων αρχών περί αρνήσεως εισαγωγής μιας κινητής αξίας στο χρηματιστήριο αξιών ή περί διαγραφής μιας τέτοιας αξίας από αυτό να δύναται να αποτελέσει αντικείμενο προσφυγής.  2. Κάθε απόφαση που αφορά αίτηση εισαγωγής στο χρηματιστήριο αξιών κοινοποιείται στον αιτούντα εντός έξι μηνών από της υποβολής της αιτήσεως ή, αν οι αρμόδιες αρχές ζητήσουν εντός αυτής της προθεσμίας συμπληρωματικές πληροφορίες, εντός των έξι επομένων  μηνών από την παροχή αυτών των πληροφοριών εκ μέρους του αιτούντος.  3. Η μη έκδοση αποφάσεως εντός των προθεσμιών που ορίζονται στην παράγραφο 2 θεωρείται σιωπηρή απόφαση απορρίψεως της αιτήσεως. Η απόφαση αυτή υπόκειται σε προσφυγή σύμφωνα με την παράγραφο 1.   Άρθρο 16  Όταν η αίτηση εισαγωγής στο χρηματιστήριο αξιών αναφέρεται σε τίτλους παραστατικούς μετοχών, δεν δύναται να ληφθεί υπόψη εκτός αν οι αρμόδιες αρχές κρίνουν ότι ο εκδότης τους παρέχει εγγυήσεις για την προστασία των επενδυτών.   ΤΜΗΜΑ III Δημοσίευση πληροφοριών στη διάθεση του κοινού   Άρθρο 17  1. Οι πληροφορίες τις οποίες οι εκδότες μιας κινητής αξίας εισηγμένης στο χρηματιστήριο αξιών σε ένα Κράτος Μέλος υποχρεούνται να θέσουν στη διάθεση του κοινού σύμφωνα με τις διατάξεις των σχεδίων Γ και Δ πρέπει να δημοσιεύονται σε μία ή  περισσότερες εφημερίδες κυκλοφορίας σε εθνικό επίπεδο ή ευρείας κυκλοφορίας σ' αυτό το Κράτος Μέλος ή να τίθενται στη διάθεση του κοινού, είτε σε καθορισμένα μέρη με αναγγελίες σε μία ή περισσότερες εφημερίδες εθνικής κυκλοφορίας ή ευρείας κυκλοφορίας  σ' αυτό το Κράτος, είτε με άλλα ισοδύναμα μέσα εγκεκριμένα από τις αρμόδιες αρχές. Οι εκδότες πρέπει να ανακοινώνουν ταυτόχρονα αυτές τις ίδιες πληροφορίες στις αρμόδιες αρχές.  2. Οι πληροφορίες που αναφέρονται στην παράγραφο 1 πρέπει να συντάσσονται στην ή τις επίσημες γλώσσες είτε σε μία από τις επίσημες γλώσσες είτε σε μία άλλη γλώσσα, υπό τον όρο ότι, στο ενδιαφερόμενο Κράτος Μέλος, η ή οι επίσημες γλώσσες ή αυτή η άλλη  γλώσσα συνηθίζονται επί των οικονομικών θεμάτων και είναι αποδεκτές από τις αρμόδιες αρχές.   ΤΜΗΜΑ IV Συνεργασία μεταξύ των Κρατών Μελών   Άρθρο 18  1. Οι αρμόδιες αρχές εξασφαλίζουν μεταξύ τους κάθε απαραίτητη συνεργασία για την πραγματοποίηση της αποστολής τους και ανακοινώνουν αμοιβαία γι' αυτό το σκοπό όλες τις αναγκαίες πληροφορίες.  2. Όταν, για μια και την αυτή κινητή αξία, υποβάλλονται ταυτόχρονα ή σε κοντινές ημερομηνίες, αιτήσεις εισαγωγής σε χρηματιστήρια αξιών που εδρεύουν ή λειτουργούν σε περισσότερα Κράτη Μέλη ή όταν υποβάλλεται αίτηση εισαγωγής για μια κινητή αξία  εισηγμένη ήδη σε χρηματιστήριο αξιών άλλου Κράτους Μέλους, οι αρμόδιες αρχές ενημερώνονται αμοιβαία και λαμβάνουν τα απαραίτητα μέτρα για την επιτάχυνση της διαδικασίας και την κατά το δυνατόν απλούστευση των διατυπώσεων και των τυχόν συμπληρωματικών  προϋποθέσεων που απαιτούνται για την εισαγωγή της εν λόγω αξίας.  3. Προς διευκόλυνση του έργου των αρμοδίων αρχών, η αίτηση εισαγωγής μιας κινητής αξίας στο χρηματιστήριο αξιών που εδρεύει ή λειτουργεί σε ένα Κράτος Μέλος πρέπει να διευκρινίζει αν παρόμοια αίτηση έχει υποβληθεί ταυτόχρονα ή προηγουμένως σε άλλο  Κράτος Μέλος ή θα υποβληθεί στο άμεσο μέλλον.   Άρθρο 19  1. Τα Κράτη Μέλη προβλέπουν ότι όλα τα πρόσωπα που ασκούν ή άσκησαν μια δραστηριότητα παρά των αρμοδίων αρχών οφείλουν να τηρούν το επαγγελματικό απόρρητο. Αυτό συνεπάγεται ότι οι εμπιστευτικές πληροφορίες που έλαβαν υπό την επαγγελματική τους  ιδιότητα, δεν επιτρέπεται να κοινοποιηθούν σε οποιοδήποτε πρόσωπο ή αρχές, εκτός αν αυτό γίνει βάσει των νομοθετικών διατάξεων.  2. Η παράγραφος 1 δεν εμποδίζει τις αρμόδιες αρχές των διαφόρων Κρατών Μελών να ανακοινώνουν μεταξύ τους τις πληροφορίες που προβλέπονται από την παρούσα οδηγία. Οι πληροφορίες που ανακοινώνονται κατ' αυτό τον τρόπο καλύπτονται από το επαγγελματικό  απόρρητο με το οποίο δεσμεύονται τα πρόσωπα που ασκούν ή άσκησαν μια δραστηριότητα παρά των αρμοδίων αρχών που λαμβάνουν τις πληροφορίες αυτές.   ΤΜΗΜΑ V Επιτροπή σχέσεων   Άρθρο 20  1. Συνιστάται στην Επιτροπή μια Επιτροπή Σχέσεων που θα αποκαλείται στο εξής "επιτροπή", που έχει ως αποστολή:  α) να διευκολύνει, υπό την επιφύλαξη των άρθρων 169 και 170 της συνθήκης, μια εναρμονισμένη εφαρμογή της παρούσης οδηγίας με τακτικές συνεννοήσεις επί συγκεκριμένων προβλημάτων που θα προέκυπταν από την εφαρμογή της και για τα οποία κρίνεται χρήσιμη η  ανταλλαγή απόψεων- β) να διευκολύνει μια εναρμονισμένη στάση των Κρατών Μελών, ως προς τους αυστηρότερους ή συμπληρωματικούς όρους και υποχρεώσεις, που σύμφωνα με το άρθρο 5, δύνανται να θεσπίσουν σε εθνικό επίπεδο- γ) να συμβουλεύει την Επιτροπή, αν είναι απαραίτητο, επί των συμπληρώσεων ή τροποποιήσεων που πρέπει να γίνουν στην παρούσα οδηγία ή επί των προσαρμογών που πρέπει να γίνουν σύμφωνα με το άρθρο 21.  2. Η επιτροπή δεν έχει αρμοδιότητα να εκτιμά το βάσιμο των αποφάσεων που λαμβάνονται επί ατομικών περιπτώσεων από τις αρμόδιες αρχές.  3. Η επιτροπή αποτελείται από πρόσωπα που καθορίζονται από τα Κράτη Μέλη και από αντιπροσώπους της Επιτροπής. Προεδρεύεται από αντιπρόσωπο της Επιτροπής. Οι υπηρεσίες της Επιτροπής εκτελούν χρέη γραμματείας.  4. Η επιτροπή συγκαλείται από τον πρόεδρό της, είτε με πρωτοβουλία του είτε κατόπιν αιτήσεως αντιπροσωπείας Κράτους Μέλους. Θεσπίζει τον εσωτερικό της κανονισμό.   Άρθρο 21  1. Ως προς την προσαρμογή, λόγω αλλαγής της οικονομικής καταστάσεως του προβλεπομένου ελαχίστου ύψους του κεφαλαίου στο χρηματιστήριο που καθορίζεται στο σημείο 1.2 πρώτο εδάφιο σχεδίου Α, η Επιτροπή υποβάλλει στην επιτροπή ένα σχέδιο των  μέτρων που πρέπει να ληφθούν. Η επιτροπή αποφαίνεται μέσα στην προθεσμία που καθορίζεται από τον πρόεδρό της. Αποφασίζει με πλειοψηφία 41 ψήφων. Οι ψήφοι των Κρατών Μελών σταθμίζονται σύμφωνα με το άρθρο 148 παράγραφος 2 της συνθήκης.  2. Όταν η επιτροπή εκδώσει ευνοϊκή απόφαση επί του σχεδίου της Επιτροπής, ή σε περίπτωση ελλείψεως γνώμης στην καθορισμένη προθεσμία, η Επιτροπή υποβάλλει χωρίς καθυστέρηση στο Συμβούλιο, που αποφασίζει με ειδική πλειοψηφία, πρόταση σχετική με τα μέτρα  που πρέπει να ληφθούν.  Εάν, κατά την εκπνοή προθεσμίας τριών μηνών από της συγκλήσεώς του, το Συμβούλιο δεν έχει αποφασίσει, τα μέτρα που προτάθηκαν θεσπίζονται από την Επιτροπή.   ΤΜΗΜΑ VI Τελικές διατάξεις   Άρθρο 22  1. Τα Κράτη Μέλη λαμβάνουν τα απαραίτητα μέτρα για να συμμορφωθούν με την παρούσα οδηγίας εντός προθεσμίας δύο ετών από την κοινοποίησή της. Ενημερώνουν σχετικά αμέσως την Επιτροπή.  Η προθεσμία αυτή παρατείνεται για ένα έτος για τα Κράτη Μέλη τα οποία θα εισάγουν στο εσωτερικό τους δίκαιο ταυτόχρονα με την παρούσα οδηγία του Συμβουλίου την μέλλουσα οδηγία του Συμβουλίου περί του ενημερωτικού δελτίου (prospectus) που πρέπει να  δημοσιεύεται για την εισαγωγή σε χρηματιστήρια αξιών κινητών αξιών που εκδόθηκαν από τις εταιρείες κατά την έννοια του άρθρου 58 δεύτερο εδάφιο της συνθήκης.  2. Από της κοινοποιήσεως της παρούσης οδηγίας, τα Κράτη Μέλη ανακοινώνουν στην Επιτροπή τα κείμενα των βασικών διατάξεων νομοθετικού, κανονιστικού και διοικητικού περιεχομένου που θεσπίζουν στον τομέα που εμπίπτει στην παρούσα οδηγία.   Άρθρο 23  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, την 5η Μαρτίου 1979.  Για το Συμβούλιο Ο Πρόεδρος J. FRANCOIS-PONCET  (1) ΕΕ αριθ. Α 56 της 10.3.1976, σ. 3.  (2) ΕΕ αριθ. Α 238 της 11.10.1976, σ. 38.  (3) ΕΕ αριθ. Α 204 της 30.8.1976, σ. 5.  (4) ΕΕ αριθ. Ν 356 της 31.12.1977, σ. 1.      ΠΑΡΑΡΤΗΜΑ   ΣΧΕΔΙΟ Α ΟΡΟΙ ΠΕΡΙ ΕΙΣΑΓΩΓΗΣ ΜΕΤΟΧΩΝ ΣΕ ΧΡΗΜΑΤΙΣΤΗΡΙΑ ΑΞΙΩΝ  I. Όροι σχετικοί με την εταιρία της οποίας οι μετοχές αποτελούν αντικείμενο αιτήσεως εισαγωγής σε χρηματιστήριο αξιών 1. Νομική κατάσταση της εταιρίας Η νομική κατάσταση της εταιρίας πρέπει να είναι σύμφωνη προς τους νόμους και τους κανονισμούς στους οποίους υπόκειται, όσον αφορά την ίδρυσή της και την καταστατική της λειτουργία.  2. Ελάχιστο μέγεθος της εταιρίας Το προβλεπόμενο κεφάλαιο στο χρηματιστήριο που αντιπροσωπεύουν οι μετοχές που αποτελούν αντικείμενο της αιτήσεως εισαγωγής στο χρηματιστήριο αξιών ή, αν αυτό δεν δύναται να εκτιμηθεί, τα ίδια κεφάλαια της εταιρίας (περιλαμβανομένων των αποτελεσμάτων της  τελευταίας χρήσεως) πρέπει να είναι τουλάχιστον ένα εκατομμύριο ευρωπαϊκές λογιστικές μονάδες.  Εν τούτοις, τα Κράτη Μέλη δύνανται να προβλέψουν ότι η τήρηση αυτού του όρου δεν αντίκειται στην εισαγωγή στο χρηματιστήριο αξιών, όταν οι αρμόδιες αρχές έχουν τη βεβαιότητα ότι θα δημιουργηθεί μία επαρκής αγορά για τις εν λόγω μετοχές.  Κράτος Μέλος δύναται να απαιτεί ποσό υψηλότερο του προβλεπομένου κεφαλαίου στο χρηματιστήριο ή των ιδίων κεφαλαίων της εταιρίας για την εισαγωγή στο χρηματιστήριο αξιών, μόνο αν υπάρχει σ' αυτό το Κράτος Μέλος μία άλλη ρυθμιζόμενη αγορά κανονικής  λειτουργίας, αναγνωρισμένη και ανοικτή, για την οποία οι εν προκειμένω απαιτήσεις είναι ίδιες ή κατώτερες από εκείνες που προβλέπονται στο πρώτο εδάφιο.  Ο όρος που καθορίζεται στο πρώτο εδάφιο δεν εφαρμόζεται για την εισαγωγή συμπληρωματικής σειράς μετοχών της ίδιας κατηγορίας με τις ήδη εισηγμένες.  Η αντίστοιχη αξία ενός εκατομμυρίου ευρωπαϊκών λογιστικών μονάδων σε εθνικό νόμισμα είναι αρχικά εκείνη που ισχύει την ημέρα της θεσπίσεως της παρούσης οδηγίας.  Αν, συνεπεία τροποποιήσεως της αντιστοιχίας της ευρωπαϊκής λογιστικής μονάδος σε εθνικό νόμισμα, το ποσό του κεφαλαίου στο χρηματιστήριο εκφραζόμενο σε εθνικό νόμισμα είναι κατώτερο ή ανώτερο κατά 10% τουλάχιστον της αξίας ενός εκατομμυρίου ευρωπαϊκών  λογιστικών μονάδων κατά την διάρκεια περιόδου ενός έτους, το Κράτος Μέλος πρέπει, μέσα σε προθεσμία δώδεκα μηνών από τη λήξη αυτής της περιόδου, να προσαρμόσει τις νομοθετικές, κανονιστικές ή διοικητικές διατάξεις του στο πρώτο εδάφιο.  3. Διάρκεια της εταιρίας Η εταιρία πρέπει να έχει δημοσιεύσει ή καταθέσει, σύμφωνα με το εθνικό δίκαιο, τους ετήσιους λογαριασμούς της για τις τρεις χρήσεις που προηγούνται της αιτήσεως εισαγωγής στο χρηματιστήριο αξιών. Κατ' εξαίρεση, οι αρμόδιες αρχές δύνανται να παρεκκλίνουν  απ' αυτόν τον όρο, όταν μία τέτοια παρέκκλιση είναι επιθυμητή προς το συμφέρον της εταιρίας ή των επενδυτών και όταν οι αρμόδιες αρχές έχουν την βεβαιότητα ότι οι επενδυτές διαθέτουν τις απαραίτητες πληροφορίες για να κρίνουν βάσιμα τα της εταιρίας και  των μετοχών των οποίων ζητείται η εισαγωγή.  II. Όροι σχετικοί με τις μετοχές που αποτελούν αντικείμενο αιτήσεως εισαγωγής σε χρηματιστήριο αξιών 1. Νομική κατάσταση των μετοχών Η νομική κατάσταση των μετοχών πρέπει να είναι σύμφωνη με τους νόμους και τους κανονισμούς στους οποίους υπόκεινται.  2. Διαπραγματευσιμότητα των μετοχών Οι μετοχές πρέπει να είναι ελεύθερα διαπραγματεύσιμες.  Οι αρμόδιες αρχές δύνανται να εξομοιώσουν προς ελεύθερα διαπραγματεύσιμες μετοχές, τις μετοχές που δεν είναι πλήρως εξοφλημένες, όταν υπάρχουν διατάξεις ώστε να μην παρεμποδίζεται η διαπραγματευσιμότητα αυτών των μετοχών και όταν η διαφάνεια των  συναλλαγών εξασφαλίζεται με μία κατάλληλη ενημέρωση του κοινού.  Για την εισαγωγή στο χρηματιστήριο αξιών μετοχών των οποίων η κτήση υπόκειται σε έγκριση, οι αρμόδιες αρχές δεν δύνανται να παρεκκλίνουν από το πρώτο εδάφιο, εκτός αν η χρήση της εγκριτικής ρήτρας δεν είναι τέτοιας φύσεως ώστε να διαταράσσει την αγορά.   3. Δημόσια έκδοση που προηγείται της εισαγωγής σε χρηματιστήριο αξιών Σε περίπτωση δημοσίας εκδόσεως που προηγείται της εισαγωγής σε χρηματιστήριο αξιών, η πρώτη δήλωση τιμής πραγματοποιείται μετά το πέρας της περιόδου κατά τη διάρκεια της οποίας είναι δυνατή η υποβολή αιτήσεων προεγγραφής.  4. Διασπορά των μετοχών Το αργότερο κατά το χρόνο της εισαγωγής πρέπει να έχει πραγματοποιηθεί μία επαρκής διασπορά των μετοχών στο κοινό ενός ή περισσοτέρων Κρατών Μελών.  Ο όρος αυτός εφαρμόζεται όταν η διασπορά των μετοχών στο κοινό πρέπει να γίνει μέσω του χρηματιστηρίου. Σ' αυτή την περίπτωση, η εισαγωγή στο χρηματιστήριο αξιών γίνεται μόνο αν οι αρμόδιες αρχές έχουν την πεποίθηση ότι μέσω του χρηματιστηρίου θα  πραγματοποιηθεί σε σύντομο διάστημα επαρκής διασπορά.  Σε περίπτωση αιτήσεως εισαγωγής στο χρηματιστήριο αξιών συμπληρωματικής σειράς μετοχών της ίδιας κατηγορίας, οι αρμόδιες αρχές δύνανται να κρίνουν αν η διασπορά των μετοχών στο κοινό είναι επαρκής σε σχέση με το σύνολο των μετοχών που έχουν εκδοθεί και  οχι μόνο ως προς αυτή τη συμπληρωματική σειρά.  Εν τούτοις, αν οι μετοχές είναι εισηγμένες σε χρηματιστήριο αξιών ενός ή περισσοτέρων τρίτων Κρατών, οι αρμόδιες αρχές δύνανται κατά παρέκκλιση από το πρώτο εδάφιο να προβλέψουν την εισαγωγή όταν πραγματοποιηθεί μία επαρκής διασπορά στο κοινό ή στα  τρίτα Κράτη όπου είναι εισηγμένες.  Θεωρείται ως επαρκής διασπορά είτε όταν οι μετοχές που είναι αντικείμενο της αιτήσεως εισαγωγής διανέμονται στο κοινό μέχρι του ποσού τουλάχιστον του 25% του καλυφθέντος κεφαλαίου που αντιπροσωπεύεται από αυτή την κατηγορία των μετοχών, είτε όταν λόγω  του μεγάλου αριθμού των μετοχών της αυτής κατηγορίας και της εκτάσεως διασποράς τους στο κοινό, είναι εξασφαλισμένη και με ένα πολύ χαμηλό ποσοστό μία ομαλή λειτουργία της αγοράς.  5. Δήλωση τιμών της αυτής κατηγορίας Η αίτηση εισαγωγής στο χρηματιστήριο αξιών πρέπει να αναφέρεται σε όλες τις μετοχές της ίδιας κατηγορίας που έχουν ήδη εκδοθεί.  Εν τούτοις, τα Κράτη Μέλη δύνανται να προβλέπουν ότι αυτός ο όρος δεν εφαρμόζεται στις αιτήσεις εισαγωγής που δεν αναφέρονται στο σύνολο των μετοχών της αυτής κατηγορίας που έχουν ήδη εκδοθεί, όταν οι μετοχές της αυτής κατηγορίας των οποίων δεν έχει  ζητηθεί η εισαγωγή, αποτελούν τμήμα δεσμίδων που προορίζονται για τη διατήρηση του ελέγχου της εταιρίας ή δεν είναι διαπραγματεύσιμες κατά τη διάρκεια μιας καθορισμένης περιόδου δυνάμει συμβάσεων εφ' όσον το κοινό θα ενημερωθεί γι' αυτές τις καταστάσεις  και αυτές δεν κινδυνεύουν να βλάψουν τους κομιστές των μετοχών των οποίων ζητείται η εισαγωγή στο χρηματιστήριο αξιών.  6. Εμφάνιση των μετοχών Για την εισαγωγή στο χρηματιστήριο αξιών μετοχών που έχουν εκδοθεί από εταιρίες με έδρα σε Κράτος Μέλος και που είναι ενσωματωμένες σε έγγραφο, είναι αναγκαίο και επαρκές αυτή η εμφάνιση να ανταποκρίνεται σε κανόνες που ισχύουν σ' αυτό το άλλο Κράτος  Μέλος. Όταν η εμφάνιση δεν είναι σύμφωνη με τους κανόνες που ισχύουν στο Κράτος Μέλος όπου ζητείται η εισαγωγή στο χρηματιστήριο αξιών, οι αρμόδιες αρχές αυτού του Κράτους Μέλους γνωστοποιούν τούτο στο κοινό.  Η εμφάνιση των μετοχών που έχουν εκδοθεί από εταιρίες με έδρα σε τρίτο Κράτος πρέπει να παρέχει επαρκείς εγγυήσεις για την προστασία των επενδυτών.  7. Μετοχές εκδοθείσες από εταιρίες τρίτου Κράτους Αν οι μετοχές που έχουν εκδοθεί από μία εταιρία με έδρα σε τρίτο Κράτος δεν έχουν εισαχθεί σε χρηματιστήριο αξιών της χώρας προελεύσεως ή της χώρας κυρίας κυκλοφορίας, δύνανται να εισαχθούν στο χρηματιστήριο αξιών μόνο αν οι αρμόδιες αρχές έχουν την  βεβαιότητα ότι η μη εισαγωγή τους στην χώρα προελεύσεως ή κυρίας κυκλοφορίας δεν οφείλεται σε λόγους προστασίας των επενδυτών.   ΣΧΕΔΙΟ Β ΟΡΟΙ ΠΕΡΙ ΕΙΣΑΓΩΓΗΣ ΟΜΟΛΟΓΙΩΝ ΣΕ ΧΡΗΜΑΤΙΣΤΗΡΙΑ ΑΞΙΩΝ  Α. ΕΙΣΑΓΩΓΗ ΣΕ ΧΡΗΜΑΤΙΣΤΗΡΙΑ ΑΞΙΩΝ ΟΜΟΛΟΓΙΩΝ ΕΚΔΟΘΕΙΣΩΝ ΑΠΟ ΕΠΙΧΕΙΡΗΣΗ I. Όροι σχετικοί με την επιχείρηση της οποίας οι ομολογίες αποτελούν αντικείμενο αιτήσεως εισαγωγής σε χρηματιστήριο αξιών Νομική κατάσταση της επιχειρήσεως Η νομική κατάσταση της επιχειρήσεως πρέπει να είναι σύμφωνη προς τους νόμους και τους κανονισμούς στους οποίους υπόκειται, όσον αφορά την ίδρυσή της και την καταστατική της λειτουργία.  II. Όροι σχετικοί με τις ομολογίες που αποτελούν αντικείμενο αιτήσεως εισαγωγής σε χρηματιστήριο αξιών 1. Νομική κατάσταση των ομολογιών Η νομική κατάσταση των ομολογιών πρέπει να είναι σύμφωνη με τους νόμους και τους κανονισμούς στους οποίους υπόκεινται.  2. Διαπραγματευσιμότητα των ομολογιών Οι ομολογίες πρέπει να είναι ελεύθερα διαπραγματεύσιμες. Οι αρμόδιες αρχές δύνανται να εξομοιώσουν προς ελεύθερα διαπραγματεύσιμες ομολογίες, τις ομολογίες που δεν είναι πλήρως εξοφλημένες, όταν υπάρχουν διατάξεις ώστε να μην παρεμποδίζεται η  διαπραγματευσιμότητα αυτών των ομολογιών και όταν η διαφάνεια των συναλλαγών εξασφαλίζεται με μία κατάλληλη ενημέρωση του κοινού.  3. Δημόσια έκδοση που προηγείται της εισαγωγής σε χρηματιστήριο αξιών Σε περίπτωση δημοσίας εκδόσεως που προηγείται της εισαγωγής σε χρηματιστήριο αξιών, η πρώτη δήλωση τιμών πραγματοποιείται με το πέρας της περιόδου κατά τη διάρκεια της οποίας είναι δυνατή η υποβολή αιτήσεων εγγραφής. Η διάταξη αυτή δεν εφαρμόζεται σε  περίπτωση συνεχούς εκδόσεως ομολογιών όταν η ημερομηνία λήξεως της περιόδου εγγραφής δεν είναι καθορισμένη.  4. Δήλωση τιμών ομολογιών της αυτής εκδόσεως Η αίτηση εισαγωγής στο χρηματιστήριο αξιών πρέπει να αναφέρεται σε όλες τις ομολογίες της αυτής εκδόσεως.  5. Εμφάνιση των ομολογιών Για την εισαγωγή στο χρηματιστήριο αξιών ομολογιών που έχουν εκδοθεί από επιχειρήσεις με έδρα σε άλλο Κράτος Μέλος και που είναι ενσωματωμένες σε έγγραφο, είναι αναγκαίο και επαρκές αυτή η εμφάνιση να ανταποκρίνεται σε κανόνες που ισχύουν σ' αυτό το  άλλο Κράτος Μέλος. Όταν η εμφάνιση δεν είναι σύμφωνη με τους κανόνες που ισχύουν στο Κράτος Μέλος όπου ζητείται η εισαγωγή στο χρηματιστήριο αξιών, οι αρμόδιες αρχές αυτού του Κράτους Μέλους γνωστοποιούν τούτο στο κοινό.  Εν τούτοις, η εμφάνιση ομολογιών που έχουν εκδοθεί σ'ένα μόνο Κράτος Μέλος πρέπει να ανταποκρίνεται στους κανόνες που ισχύουν σ' αυτό το Κράτος.  Η εμφάνιση των ομολογιών που έχουν εκδοθεί από επιχειρήσεις με έδρα σε ένα τρίτο Κράτος πρέπει να παρέχουν επαρκείς εγγυήσεις για την προστασία των επενδυτών.  III. Άλλοι όροι 1. Ελάχιστο όριο του δανείου Το δάνειο δεν δύναται να είναι κατώτερο των 200 000 ευρωπαϊκών λογιστικών μονάδων. Η διάταξη αυτή δεν εφαρμόζεται σε περίπτωση συνεχούς εκδόσεως ομολογιών όταν το ποσό του δανείου δεν είναι ορισμένο.  Εν τούτοις, τα Κράτη Μέλη δύνανται να προβλέπουν ότι η μη τήρηση αυτού του όρου δεν αντιτίθεται στην εισαγωγή στο χρηματιστήριο αξιών όταν οι αρμόδιες αρχές έχουν την βεβαιότητα ότι θα υπάρξει μια επαρκής αγορά για τις εν λόγω ομολογίες.  Η αντίστοιχη αξία 200 000 ευρωπαϊκών λογιστικών μονάδων σε εθνικό νόμισμα είναι αρχικά εκείνη που ισχύει την ημέρα της θεσπίσεως της παρούσης οδηγίας.  Αν, συνεπεία τροποποιήσεως της αντιστοιχίας της ευρωπαϊκής λογιστικής μονάδος σε εθνικό νόμισμα το ελάχιστο ποσό του δανείου εκφραζόμενο σε εθνικό νόμισμα είναι κατώτερο κατά 10% τουλάχιστον της αξίας των 200 000 ευρωπαϊκών λογιστικών μονάδων κατά τη  διάρκεια περιόδου ενός έτους το Κράτος Μέλος πρέπει, μέσα σε προθεσμία δώδεκα μηνών από τη λήξη αυτής της περιόδου, να προσαρμόσει τις νομοθετικές, κανονιστικές και διοικητικές διατάξεις του στο πρώτο εδάφιο.  2. Ομολογίες μετατρέψιμες, ομολογίες ανταλλάξιμες και ομολογίες με δικαιώματα (warrants) Οι μετατρέψιμες ομολογίες, οι ανταλλάξιμες ομολογίες και οι ομολογίες με δικαιώματα (warrants) δύνανται να εισαχθούν στο χρηματιστήριο αξιών, μόνο αν οι μετοχές στις οποίες αναφέρονται έχουν εισαχθεί προηγουμένως σε αυτό το χρηματιστήριο αξιών ή άλλης  ρυθμιζομένης αγοράς, κανονικής λειτουργίας, αναγνωρισμένης και ανοικτής, ή εισάγονται ταυτόχρονα.  Τα Κράτη Μέλη δύνανται εν τούτοις κατά παρέκκλιση του πρώτου εδαφίου, να προβλέπουν την εισαγωγή στο χρηματιστήριο αξιών μετατρεψίμων, ανταλλαξίμων ή με δικαιώματα (warrants) ομολογιών, αν οι αρμόδιες αρχές τους έχουν τη βεβαιότητα ότι οι κομισταί  ομολογιών διαθέτουν όλες τις απαραίτητες πληροφορίες για να κρίνουν βάσιμα τα της αξίας των μετοχών στις οποίες αναφέρονται αυτές οι ομολογίες.  Β. ΕΙΣΑΓΩΓΗ ΣΕ ΧΡΗΜΑΤΙΣΤΗΡΙΟ ΑΞΙΩΝ ΟΜΟΛΟΓΙΩΝ ΕΚΔΟΘΕΙΣΩΝ ΑΠΟ ΕΝΑ ΚΡΑΤΟΣ Ή ΑΠΟ ΟΡΓΑΝΙΣΜΟΥΣ ΤΟΥ ΤΟΠΙΚΗΣ ΑΥΤΟΔΙΟΙΚΗΣΕΩΣ Η ΑΠΟ ΔΙΕΘΝΗ ΟΡΓΑΝΙΣΜΟ ΔΗΜΟΣΙΟΥ ΧΑΡΑΚΤΗΡΑ 1. Διαπραγματευσιμότητα των ομολογιών Οι ομολογίες πρέπει να είναι ελεύθερα διαπραγματεύσιμες.  2. Δημοσία έκδοση που προηγείται της εισαγωγής σε χρηματιστήριο αξιών Σε περίπτωση δημοσίας εκδόσεως που προηγείται της εισαγωγής σε χρηματιστήριο αξιών η πρώτη δήλωση τιμής πραγματοποιείται μετά το πέρας της περιόδου κατά τη διάρκεια της οποίας είναι δυνατή η υποβολή αιτήσεων εγγραφής. Η διάταξη αυτή δεν εφαρμόζεται όταν  η ημερομηνία λήξεως της περιόδου εγγραφής δεν είναι καθορισμένη.  3. Δήλωση τιμών ομολογιών της αυτής εκδόσεως Η αίτηση εισαγωγής στο χρηματιστήριο αξιών πρέπει να αναφέρεται σε όλες τις ομολογίες της αυτής εκδόσεως.  4. Εμφάνιση ομολογιών Για την εισαγωγή στο χρηματιστήριο αξιών ομολογιών που έχουν εκδοθεί από ένα Κράτος Μέλος ή οργανισμούς του τοπικής αυτοδιοικήσεως και που είναι ενσωματωμένες σε έγγραφο, είναι αναγκαίο και επαρκές, αυτή η εμφάνιση να ανταποκρίνεται σε κανόνες που  ισχύουν σ' αυτό το Κράτος Μέλος. Όταν η εμφάνιση δεν είναι σύμφωνη με τους κανόνες που ισχύουν στο Κράτος Μέλος όπου ζητείται η εισαγωγή στο χρηματιστήριο αξιών, οι αρμόδιες αρχές αυτού του Κράτους Μέλους γνωστοποιούν τούτο στο κοινό.  Η εμφάνιση των ομολογιών που έχουν εκδοθεί από τρίτα Κράτη ή από οργανισμούς τους τοπικής αυτοδιοικήσεως ή από διεθνείς οργανισμούς δημοσίου χαρακτήρα πρέπει να παρέχει επαρκείς εγγυήσεις για την προστασία των επενδυτών.   ΣΧΕΔΙΟ Γ ΥΠΟΧΡΕΩΣΕΙΣ ΤΗΣ ΕΤΑΙΡΙΑΣ ΤΗΣ ΟΠΟΙΑΣ ΟΙ ΜΕΤΟΧΕΣ ΕΙΝΑΙ ΕΙΣΗΓΜΕΝΕΣ ΣΕ ΧΡΗΜΑΤΙΣΤΗΡΙΟ ΑΞΙΩΝ  1. Δήλωση τιμών μετοχών της αυτής κατηγορίας νέας εκδόσεως Υπό την επιφύλαξη της διατάξεως του σημείου II.5, δεύτερο εδάφιο του σχεδίου Α, σε περίπτωση δημοσίας νέας εκδόσεως μετοχών της αυτής κατηγορίας με εκείνες που είναι ήδη εισηγμένες στο χρηματιστήριο αξιών, η εταιρία υποχρεούται σε περίπτωση μη αυτομάτου  εισαγωγής των νέων μετοχών, να ζητήσει την εισαγωγή τους στο χρηματιστήριο αξιών είτε εντός έτους από της εκδόσεώς τους, είτε κατά τον χρόνο που καθίστανται ελεύθερα διαπραγματεύσιμες.  2. Μεταχείριση των μετόχων α) Η εταιρία εξασφαλίζει την ίση μεταχείριση των μετόχων, που ευρίσκονται υπό τις αυτές συνθήκες- β) Η εταιρία εξασφαλίζει, τουλάχιστον σε κάθε Κράτος Μέλος όπου έχουν εισαχθεί οι μετοχές της, όλες τις αναγκαίες διευκολύνσεις και πληροφορίες για να καταστήσει δυνατή στους μετόχους την άσκηση των δικαιωμάτων τους- Ιδίως:  - πληροφορεί τους μετόχους για την διεξαγωγή γενικών συνελεύσεων και τους καθιστά δυνατή την άσκηση του δικαιώματός τους ψήφου,  - δημοσιεύει ανακοινώσεις ή κυκλοφορεί εγκυκλίους για την διανομή και την πληρωμή μερισμάτων, για πράξεις εκδόσεως νέων μετοχών, διανομής, εγγραφής, παραιτήσεως και μετατροπής,  - ορίζει ένα χρηματοδοτικό οργανισμό ως εντολοδόχο στον οποίο οι μέτοχοι δύνανται να ασκούν τα οικονομικά τους δικαιώματα, εκτός αν η εταιρία εξασφαλίζει η ίδια την οικονομική εξυπηρέτηση.  3. Τροποποίηση της συστατικής πράξεως ή του καταστατικού α) Η εταιρία που προτίθεται να προβεί σε τροποποίηση της συστατικής πράξεως ή του καταστατικού της, ανακοινώνει το σχέδιο στις αρμόδιες αρχές των Κρατών Μελών όπου έχουν εισαχθεί οι μετοχές της- β) η ανακοίνωση αυτού του σχεδίου στις αρμόδιες αρχές γίνεται το αργότερο μέχρι της συγκλήσεως της γενικής συνελεύσεως που συνέρχεται για να αποφασίσει επί της προτεινομένης τροποποιήσεως.  4. Ετήσιοι λογαριασμοί και έκθεση διαχειρίσεως α) Η εταιρία θέτει στη διάθεση του κοινού, το συντομώτερο δυνατό, τους τελευταίους ετήσιους λογαριασμούς και την τελευταία έκθεση διαχειρίσεως- β) αν η εταιρία καταρτίσει συγχρόνως τους μη ενοποιημένους λογαριασμούς με τους ενοποιημένους λογαριασμούς, τους θέτει στη διάθεση του κοινού. Σ' αυτήν την περίπτωση, οι αρμόδιες αρχές δύνανται να επιτρέψουν στην εταιρία να θέσει στην διάθεση του κοινού  είτε μόνο τους μη ενοποιημένους λογαριασμούς είτε μόνο τους ενοποιημένους, αν οι λογαριασμοί που δεν πρόκειται να τεθούν στη διάθεση του κοινού δεν περιέχουν σημαντικές συμπληρωματικές πληροφορίες.  γ) αν η ετήσιοι λογαριασμοί και η έκθεση διαχειρίσεως δεν είναι σύμφωνοι με τις διατάξεις των οδηγιών του Συμβουλίου περί των λογαριασμών των εταιριών και δεν δίνουν μια πιστή εικόνα της περιουσίας, της οικονομικής καταστάσεως και των αποτελεσμάτων της  εταιρείας, πρέπει να παρέχονται λεπτομερέστερες ή συμπληρωματικές πληροφορίες.  5. Συμπληρωματικές πληροφορίες α) Η εταιρία πληροφορεί το συντομώτερο δυνατό το κοινό, για τα καινούργια σημαντικά γεγονότα που εμπίπτουν στη σφαίρα της δραστηριότητός της,τα οποία δεν είναι προσιτά στο κοινό και δύνανται, λόγω της επιπτώσεώς τους, στην περιουσιακή και οικονομική  κατάστασή της ή στη γενική πορεία των υποθέσεών της, να προκαλέσουν μια σημαντική μεταβολή στις τιμές των μετοχών της.  Εν τούτοις, οι αρμόδιες αρχές δύνανται να απαλλάξουν την εταιρία απ' αυτή την υποχρέωση αν η αποκάλυψη ορισμένων πληροφοριών δύναται να θέσει σε κίνδυνο τα νόμιμα συμφέροντα της εταιρίας- β) η εταιρία πληροφορεί αμελλητί το κοινό, σχετικά με κάθε τροποποίηση των δικαιωμάτων που συνδέονται με τις διάφορες κατηγορίες μετοχών- γ) η εταιρία πληροφορεί το κοινό, ευθύς μόλις λάβει γνώση, για τις τροποποιήσεις που επήλθαν στη διάρθρωση (κάτοχοι και κλάσματα κατεχομένου κεφαλαίου) των σημαντικών συμμετοχών στο κεφάλαιό της σε σχέση με προηγούμενα αντίστοιχα δημοσιευόμενα στοιχεία.   6. Ισοδυναμία πληροφοριών α) Η εταιρία της οποίας οι μετοχές είναι εισηγμένες σε περισσότερα χρηματιστήρια αξιών που εδρεύουν ή λειτουργούν στα διάφορα Κράτη Μέλη εξασφαλίζει στην αγορά κάθε χρηματιστηρίου ισοδύναμες πληροφορίες- β) η εταιρία της οποίας οι μετοχές είναι εισηγμένες σε περισσότερα χρηματιστήρια αξιών που εδρεύουν ή λειτουργούν σε ένα ή περισσότερα Κράτη Μέλη και σε ένα ή περισσότερα τρίτα Κράτη τροφοδοτεί την αγορά του ή των Κρατών Μελών όπου έχουν εισαχθεί οι  μετοχές της, με πληροφορίες τουλάχιστον ισοδύναμες με εκείνες που δίνει στην αγορά του ή των τρίτων εν λόγω Κρατών, εφόσον οι πληροφορίες δύνανται να έχουν σημασία για την εκτίμηση των μετοχών.   ΣΧΕΔΙΟ Δ ΥΠΟΧΡΕΩΣΕΙΣ ΤΟΥ ΕΚΔΟΤΗ ΤΟΥ ΟΠΟΙΟΥ ΟΙ ΟΜΟΛΟΓΙΕΣ ΕΙΝΑΙ ΕΙΣΗΓΜΕΝΕΣ ΣΕ ΧΡΗΜΑΤΙΣΤΗΡΙΟ ΑΞΙΩΝ  Α. ΟΜΟΛΟΓΙΕΣ ΕΚΔΟΘΕΙΣΕΣ ΑΠΟ ΕΠΙΧΕΙΡΗΣΗ 1. Μεταχείριση των ομολογιούχων α) Η επιχείρηση εξασφαλίζει την ίση μεταχείριση των ομολογιούχων του αυτού δανείου ως προς όλα τα δικαιώματα που συνδέονται μ' αυτές τις ομολογίες.  Ο όρος αυτός δεν εμποδίζει, εφόσον πραγματοποιούνται σύμφωνα με το εθνικό δίκαιο, προσφορές προεξαγοράς εκ μέρους της εταιρίας προς ορισμένους ομολογιούχους, ιδίως λόγω προτεραιοτήτων κοινωνικού χαρακτήρα, κατά παρέκκλιση των όρων εκδόσεως- β) η επιχείρηση εξασφαλίζει, τουλάχιστον σε κάθε Κράτος Μέλος όπου οι ομολογίες της είναι εισηγμένες στο χρηματιστήριο αξιών, όλες τις αναγκαίες διευκολύνσεις και πληροφορίες για να καταστήσει δυνατή στους ομολογιούχους την άσκηση των δικαιωμάτων τους.   Ιδίως:  - δημοσιεύει ανακοινώσεις ή κυκλοφορεί εγκυκλίους σχετικά με ενδεχομένη διεξαγωγή συνελεύσεων των ομολογιούχων, πληρωμή τόκων, άσκηση ενδεχομένων δικαιωμάτων μετατροπής, ανταλλαγής, εγγραφής, παραιτήσεως καθώς και εξοφλήσεως,  - ορίζει ένα χρηματοδοτικό οργανισμό ως εντολοδόχο στον οποίον οι ομολογιούχοι δύνανται να ασκούν τα οικονομικά τους δικαιώματα εκτός αν η επιχείρηση εξασφαλίζει η ίδια την οικονομική εξυπηρέτηση.  2. Τροποποίηση της συστατικής πράξεως ή του καταστατικού α) Η επιχείρηση που προτίθεται να προβεί σε τροποποίηση της συστατικής πράξεως ή του καταστατικού της με επίπτωση στα δικαιώματα των ομολογιούχων ανακοινώνει το σχέδιο στις αρμόδιες αρχές των Κρατών Μελών όπου έχουν εισαχθεί οι ομολογίες της- β) η ανακοίνωση αυτού του σχεδίου στις αρμόδιες αρχές γίνεται το αργότερο μέχρι της συγκλήσεως του οργάνου που συνέρχεται για να αποφασίσει επί της προτεινομένης τροποποιήσεως.  3. Ετήσιοι λογαριασμοί και έκθεση διαχειρίσεως α) Η επιχείρηση θέτει στη διάθεση του κοινού το συντομώτερο δυνατό, τους τελευταίους ετήσιους λογαριασμούς και την τελευταία έκθεση διαχειρίσεως, της οποίας η δημοσίευση είναι υποχρεωτική σύμφωνα με το εθνικό δίκαιο- β) αν η επιχείρηση καταρτίσει συγχρόνως τους μη ενοποιημένους λογαριασμούς με τους ενοποιημένους λογαριασμούς, τους θέτει στη διάθεση του κοινού. Σ'αυτήν την περίπτωση οι αρμόδιες αρχές δύνανται να επιτρέψουν στην επιχείρηση να θέσει στη διάθεση του  κοινού, είτε μόνο τους μη ενοποιημένους λογαριασμούς, είτε μόνο τους ενοποιημένους, αν οι λογαριασμοί που δεν πρόκειται να τεθούν στη διάθεση του κοινού δεν περιέχουν σημαντικές συμπληρωματικές πληροφορίες- γ) αν οι ετήσιοι λογαριασμοί και η έκθεση διαχειρίσεως δεν είναι σύμφωνοι με τις διατάξεις των οδηγιών του Συμβουλίου περί λογαριασμών επιχειρήσεων και δεν δίνουν μία πιστή εικόνα της περιουσίας, της οικονομικής καταστάσεως καθώς και των αποτελεσμάτων  της επιχειρήσεως, πρέπει να παρέχονται λεπτομερέστερες ή συμπληρωματικές πληροφορίες.  4. Συμπληρωματικές πληροφορίες α) Η επιχείρηση πληροφορεί το συντομώτερο δυνατό το κοινό, για τα καινούργια σημαντικά γεγονότα που εμπίπτουν στη σφαίρα της δραστηριότητός της, τα οποία δεν είναι προσιτά στο κοινό και δύνανται να επηρεάσουν σημαντικά την δυνατότητά της να ανταποκριθεί  στις υποχρεώσεις της.  Εν τούτοις, οι αρμόδιες αρχές δύνανται να απαλλάξουν την επιχείρηση, κατ' αίτηση της, απ' αυτή την υποχρέωση, αν η διάδοση ορισμένων πληροφοριών δύναται να προσβάλλει τα νόμιμα συμφέροντα της επιχειρήσεως- β) η επιχείρηση πληροφορεί αμελλητί το κοινό, σχετικά με κάθε τροποποίηση των δικαιωμάτων των ομολογιούχων που θα προέκυπτε ιδίως από μία τροποποίηση των όρων του δανείου ή των επιτοκίων- γ) η επιχείρηση πληροφορεί αμελλητί το κοινό, για τις νέες εκδόσεις δανείου, και ειδικώτερα για τις εγγυήσεις που θα το συνοδεύουν- δ) σε περίπτωση που η εισαγωγή αναφέρεται σε μετατρέψιμες, ανταλλάξιμες ή ομολογίες με δικαιώματα (warrants), η επιχείρηση πληροφορεί αμελλητί το κοινό, για κάθε τροποποίηση των δικαιωμάτων που συνδέονται με τις διάφορες κατηγορίες μετοχών που αφορούν  αυτές οι ομολογίες.  5. Ισοδυναμία των πληροφοριών α) Η επιχείρηση της οποίας οι ομολογίες είναι εισηγμένες σε περισσότερα χρηματιστήρια αξιών που εδρεύουν ή λειτουργούν στα διάφορα Κράτη Μέλη, εξασφαλίζει στην αγορά κάθε χρηματιστηρίου ισοδύναμες πληροφορίες- β) η επιχείρηση της οποίας οι ομολογίες είναι εισηγμένες σε περισσότερα χρηματιστήρια αξιών που εδρεύουν ή λειτουργούν σ' ένα ή περισσότερα Κράτη Μέλη και σ' ένα ή περισσότερα τρίτα Κράτη, τροφοδοτεί την αγορά του ή των Κρατών μελών όπου έχουν εισαχθεί  οι ομολογίες της, με πληροφορίες τουλάχιστον ισοδύναμες με εκείνες που δίνει στην αγορά του ή των τρίτων εν λόγω Κρατών, εφόσον οι πληροφορίες αυτές δύνανται να έχουν σημασία για την εκτίμηση των ομολογιών.  Β. ΟΜΟΛΟΓΙΕΣ ΕΚΔΟΘΕΙΣΕΣ ΑΠΟ ΕΝΑ ΚΡΑΤΟΣ Ή ΑΠΟ ΟΡΓAΝΙΣΜΟΥΣ ΤΟΥ ΤΟΠΙΚΗΣ ΑΥΤΟΔΙΟΙΚΗΣΕΩΣ Η ΑΠΟ ΔΙΕΘΝΗ ΟΡΓΑΝΙΣΜΟ ΔΗΜΟΣΙΟΥ ΧΑΡΑΚΤΗΡΑ 1. Μεταχείριση ομολογιούχωνα) Το Κράτος, οι οργανισμοί του τοπικής αυτοδιοικήσεως και οι διεθνείς οργανισμοί δημοσίου χαρακτήρα εξασφαλίζουν την ίση μεταχείριση των ομολογιούχων αυτού δανείου ως προς όλα τα δικαιώματα που συνδέονται μ' αυτές τις ομολογίες.  Ο όρος αυτός δεν εμποδίζει, εφόσον πραγματοποιούνται σύμφωνα με το εθνικό δίκαιο, προσφορές προεξαγοράς, εκ μέρους του εκδότη προς ορισμένους ομολογιούχους, ιδίως λόγω προτεραιοτήτων κοινωνικού χαρακτήρα, κατά παρέκκλιση των όρων εκδόσεως- β) το Κράτος, οι οργανισμοί του τοπικής αυτοδιοικήσεως και οι διεθνείς οργανισμοί δημοσίου χαρακτήρα εξασφαλίζουν, τουλάχιστον σε κάθε Κράτος Μέλος όπου οι ομολογίες τους είναι εισηγμένες σε χρηματιστήριο αξιών, όλες τις αναγκαίες διευκολύνσεις και  πληροφορίες για να καταστεί δυνατή στους ομολογιούχους η άσκηση των δικαιωμάτων τους. Ιδίως:  - δημοσιεύουν ανακοινώσεις και κυκλοφορούν εγκυκλίους σχετικά με ενδεχομένη διεξαγωγή συνελεύσεων των ομολογιούχων, πληρωμή τόκων και εξόφληση,  - ορίζουν ένα χρηματοδοτικό οργανισμό ως εντολοδόχο στον οποίο οι ομολογιούχοι δύνανται να ασκούν τα οικονομικά τους δικαιώματα.  2. Ισοδυναμία πληροφοριών α) Το Κράτος, οι οργανισμοί του τοπικής αυτοδιοικήσεως και οι διεθνείς οργανισμοί δημοσίου χαρακτήρα, των οποίων οι ομολογίες είναι εισηγμένες σε περισσότερα χρηματιστήρια αξιών που εδρεύουν ή λειτουργούν στα διάφορα Κράτη Μέλη εξασφαλίζουν στην αγορά  κάθε χρηματιστηρίου ισοδύναμες πληροφορίες- β) το Κράτος, οι οργανισμοί του τοπικής αυτοδιοικήσεως και οι διεθνείς οργανισμοί δημοσίου χαρακτήρα των οποίων οι ομολογίες είναι εισηγμένες σε περισσότερα χρηματιστήρια αξιών που εδρεύουν ή λειτουργούν σ' ένα ή περισσότερα Κράτη Μέλη και σ' ένα ή  περισσότερα τρίτα Κράτη, τροφοδοτούν την αγορά του ή των Κρατών Μελών όπου έχουν εισαχθεί οι ομολογίες τους με πληροφορίες τουλάχιστον ισοδύναμες μ' εκείνες που δίνουν στην αγορά του ή των τρίτων εν λόγω Κρατών, εφόσον οι πληροφορίες αυτές, δύνανται να  έχουν σημασία για την εκτίμηση των ομολογιών.


Avis juridique important

|

31975L0368

Οδηγία 75/368/ΕΟΚ του Συμβουλίου της 16ης Ιουνίου 1975 περί των μέτρων που προορίζονται να διευκολύνουν την πραγματική άσκηση του δικαιώματος εγκαταστάσεως και της ελεύθερης παροχής υπηρεσιών για διάφορες δραστηριότητες (ex κλάση 01 έως κλάση 85 ΔΤΤΒ), και ιδίως περί των μεταβατικών μέτρων για τις δραστηριότητες αυτές

Επίσημη Εφημερίδα αριθ. L 167 της 30/06/1975 σ. 0022 - 0028 Φινλανδική ειδική έκδοση: Κεφάλαιο 6 τόμος 1 σ. 0177  Ελληνική ειδική έκδοση: Κεφάλαιο 06 τόμος 1 σ. 0214  Σουηδική ειδική έκδοση: Κεφάλαιο 6 τόμος 1 σ. 0177  Ισπανική ειδική έκδοση: Κεφάλαιο 06 τόμος 1 σ. 0205  Πορτογαλική ειδική έκδοση : Κεφάλαιο 06 τόμος 1 σ. 0205

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Ιουνίου 1975 περί των μέτρων που προορίζονται να διευκολύνουν την πραγματική άσκηση του δικαιώματος εγκαταστάσεως και της ελεύθερης παροχής υπηρεσιών για διάφορες δραστηριότητες (ex κλάση 01 έως κλάση 85 ΔΤΤΒ), και  ιδίως περί των μεταβατικών μέτρων για τις δραστηριότητες αυτέςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 49, 57, 66 και 235,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι κατ' εφαρμογή της συνθήκης, απαγορεύεται κάθε διακριτική μεταχείριση με βάση την ιθαγένεια σε θέματα εγκαταστάσεως και παροχής υπηρεσιών από της λήξεως της μεταβατικής περιόδου- ότι η αρχή της εθνικής μεταχειρίσεως, που πραγματοποιείται με τον τρόπο  αυτό εφαρμόζεται ιδίως στο δικαίωμα συμμετοχής στις επαγγελματικές οργανώσεις κατά το μέτρο που οι επαγγελματικές δραστηριότητες του ενδιαφερομένου συνεπάγονται την άσκηση του δικαιώματος αυτού- ότι το άρθρο 57 της συνθήκης προβλέπει ότι, για να διευκολυνθεί η ανάληψη των μη μισθωτών δραστηριοτήτων και η άσκησή τους, θεσπίσθηκαν οδηγίες για την αμοιβαία αναγνώριση των διπλωμάτων, πιστοποιητικών και άλλων τίτλων καθώς και για τον συντονισμό των  νομοθετικών, κανονιστικών και διοικητικών διατάξεων των Κρατών μελών- ότι, εν τούτοις, ελλείψει αμοιβαίας αναγνωρίσεως των διπλωμάτων ή αμέσου συντονισμού, ενδείκνυται να διευκολυνθεί η πραγματοποίηση του δικαιώματος εγκαταστάσεως και της ελεύθερης παροχής υπηρεσιών στις εν λόγω δραστηριότητες, με την λήψη μεταβατικών  μέτρων όπως αυτά που προβλέπονται από τα γενικά προγράμματα (3), και αυτό κυρίως για να αποφευχθεί η υπερβολική ενόχληση των υπηκόων των Κρατών μελών, στα οποία η πρόσβαση στις δραστηριότητες αυτές δεν εξαρτάται από όρους- ότι για την αντιμετώπιση της καταστάσεως αυτής τα μεταβατικά μέτρα πρέπει να συνίστανται κυρίως στο να γίνει αποδεκτός ως επαρκής όρος για την πρόσβαση στις εν λόγω δραστηριότητες στα Κράτη μέλη υποδοχής στα οποία η δραστηριότης αυτή υπόκειται σε  σχετική ρύθμιση, η πραγματική άσκηση του επαγγέλματος στη χώρα προελεύσεως για μία εύλογης και πρόσφατη χρονικά περίοδο, ως εγγύηση ότι ο δικαιούχος κατέχει επαγγελματικές γνώσεις ισότιμες με εκείνες που απαιτούνται από τους ημεδαπούς- ότι η παρούσα οδηγία καλύπτει δύο κατηγορίες δραστηριοτήτων:  - δραστηριότητες που δεν δύνανται να ασκηθούν παρά μετά από επαρκή επαγγελματική κατάρτιση, και που, εκ του γεγονότος αυτού, ρυθμίζονται αυστηρά στα διάφορα Κράτη μέλη της Κοινότητος,  - δραστηριότητες των οποίων η άσκηση δεν απαιτεί τόσο προωθημένη επαγγελματική κατάρτιση- ότι, κατά συνέπεια, συντρέχει λόγος να προβλεφθούν δύο τύποι μεταβατικών μέτρων προσαρμοσμένων στις δύο αυτές κατηγορίες δραστηριοτήτων- ότι οι δραστηριότητες των πρακτορείων επί θεμάτων ευρεσιτεχνίας, καθώς και εκείνες των επιχειρήσεων διαθέσεως τελών, ασκούνται στο πλαίσιο της εκμεταλλεύσεως των εφευρέσεων και διακρίνονται από τις δραστηριότητες που ασκούνται κανονικά από τις τράπεζες  και από τα άλλα πιστωτικά ιδρύματα- ότι, κατά συνέπεια, αν και ανήκουν στην ομάδα 620 της ονοματολογίας ΔΤΤΒ αποκλείσθηκαν από το πεδίο εφαρμογής της οδηγίας 73/183/ΕΟΚ του Συμβουλίου, της 28ης Ιουνίου 1973, περί καταργήσεως των περιορισμών στην  ελευθερία εγκαταστάσεως και την ελεύθερη παροχή υπηρεσιών σε θέματα μη μισθωτών δραστηριοτήτων των τραπεζών και άλλων πιστωτικών ιδρυμάτων (4)- ότι η παρούσα οδηγία δεν καλύπτει ούτε τις δραστηριότητες μηχανικών συμβούλων (ομάδα 833 ΔΤΤΒ), ούτε εκείνες των συμβούλων επί θεμάτων βιομηχανικής ιδιοκτησίας ή συμβούλων επί θεμάτων ευρεσιτεχνίας (ομάδα 831 ΔΤΤΒ)- επειδή οι δραστηριότητες της κλάσεως 73 ΔΤΤΒ (επικοινωνίες) υπάγονται γενικά στον τομέα των δημοσίων υπηρεσιών των ταχυδρομείων και των τηλεπικοινωνιών και ότι επομένως οι περισσότερες από τις δραστηριότητες αυτές δεν εμπίπτουν στο πεδίο εφαρμογής της  παρούσης οδηγίας- ότι, εν τούτοις, μικρός αριθμός των δραστηριοτήτων αυτών δύναται να ασκηθεί από ιδιωτικούς φορείς και πρέπει, κατά συνέπεια, να συμπεριληφθούν στην παρούσα οδηγία- ότι οι παροχές υπηρεσιών στον τομέα των μεταφορών επιβατών ή εμπορευμάτων διέπονται από τις διατάξεις περί μεταφορών της συνθήκης- ότι η παρούσα οδηγία δεν αφορά, κατά συνέπεια, τις δραστηριότητες μεταφορών που αναφέρονται σ' αυτήν, κατά το μέτρο που  ασκούνται υπό τύπο παροχής υπηρεσιών- ότι, εν αναμονή κοινοτικής ρυθμίσεως, οι υπάρχουσες διατάξεις σε θέματα οριοθετήσεως μεταξύ εσωτερικής ναυσιπλοΐας, ακτοπλοΐας και θαλασσοπλοΐας παραμένουν σε ισχύ- ότι για τις δραστηριότητες που υπάγονται στην ομάδα 859 ΔΤΤΒ, η παρούσα οδηγία αφορά, στην κατηγορία των δραστηριοτήτων των μαλακτών (masseurs), μόνο το αισθητικό μασάζ προσώπου, η δραστηριότης δε του μασέρ-κινησιοθεραπευτού (ιατρικό μασάζ, αθλητικό  μασάζ) πρέπει να αποτελέσει αντικείμενο άλλης οδηγίας- ότι οι δραστηριότητες οι σχετικές με λαχεία και οι ανάλογες δραστηριότητες που εξαρτώνται από την ομάδα 869 ΔΤΤΒ υπάγονται συχνά στον τομέα των δημοσίων υπηρεσιών, είτε άμεσα, είτε με τη μεσολάβηση δημοσίων οργανισμών, ή απαγορεύονται, και ότι,  επομένως, ορισμένος αριθμός των δραστηριοτήτων αυτών δεν εμπίπτει στο πεδίο εφαρμογής της παρούσης οδηγίας- ότι, εν τούτοις, οι δραστηριότητες αυτές δύνανται να ασκηθούν από ιδιωτικούς φορείς σε ορισμένα Κράτη μέλη και πρέπει να συμπεριληφθούν στην εν  λόγω οδηγία- ότι ορισμένες δραστηριότητες που υπάγονται στην ομάδα 859 ΔΤΤΒ και απαιτούν την χρησιμοποίηση τοξικών προϊόντων, όπως η μυοκτονία, εμπίπτουν στο πεδίο της οδηγίας 74/556/ΕΟΚ του Συμβουλίου, της 4ης Ιουνίου 1974, περί των λεπτομερειών εφαρμογής των  μεταβατικών μέτρων στον τομέα των δραστηριοτήτων που υπάγονται στο εμπόριο και στη διανομή των τοξικών προϊόντων και των δραστηριοτήτων που περικλείουν την επαγγελματική χρησιμοποίηση των προϊόντων αυτών, συμπεριλαμβανομένων των διαμεσολαβητικών  δραστηριοτήτων (5)- ότι οι δραστηριότητες των τουριστικών οδηγών ασκούνται σε ορισμένα Κράτη μέλη εντός προσδιορισθέντων εδαφικών ορίων και αποτελούν αντικείμενο λεπτομερούς εθνικής ρυθμίσεως- ότι, κατά συνέπεια, συντρέχει λόγος να αποκλεισθούν οι δραστηριότητες αυτές της  παρούσης οδηγίας με εξαίρεση πάντως τις δραστηριότητες των οδηγών συνοδών και αυτών των τουριστικών διερμηνέων- ότι τα μεταβατικά μέτρα που προβλέπονται στην παρούσα οδηγία παύουν να έχουν λόγο υπάρξεως όταν θα έχουν πραγματοποιηθεί ο συντονισμός των όρων αναλήψεως και ασκήσεως των εν λόγω δραστηριοτήτων, καθώς και η αμοιβαία αναγνώριση των διπλωμάτων  πιστοποιητικών και άλλων υποχρεωτικών τίτλων- ότι κατά το μέτρο που τα Κράτη μέλη εξαρτούν επίσης για τους μισθωτούς την ανάληψη των δραστηριοτήτων που απαριθμούνται στην οδηγία, ή την άσκηση των δραστηριοτήτων αυτών, από την κατοχή επαγγελματικών γνώσεων και ικανοτήτων, η παρούσα οδηγία πρέπει να  εφαρμοσθεί επίσης στην κατηγορία αυτή των προσώπων, για την κατάργηση ενός εμποδίου στην ελεύθερη κυκλοφορία των εργαζομένων και για την συμπλήρωση έτσι των μέτρων που ελήφθησαν στα πλαίσια του κανονισμού (ΕΟΚ) αριθ. 1612/68 του Συμβουλίου, της 15ης  Οκτωβρίου 1968, περί της ελεύθερης κυκλοφορίας των εργαζομένων εντός της Κοινότητος (6)- ότι πρέπει, για τον ίδιο λόγο, να εφαρμοσθούν επίσης στους μισθωτούς οι διατάξεις που προβλέπονται σε θέματα αποδείξεως εντιμότητος και μη πτωχεύσεως- ότι η πρακτική άσκηση και, ενδεχομένως, η επαγγελματική κατάρτιση πρέπει να έχουν αποκτηθεί στον ίδιο κλάδο με εκείνο για τον οποίο ο δικαούχος επιθυμεί να εγκατασταθεί στο Κράτος μέλος υποδοχής, όταν αυτό επιβάλλει τον όρον αυτό στους υπηκόους του,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη λαμβάνουν τα προσδιοριζόμενα στην παρούσα οδηγία μέτρα όσον αφορά την εγκατάσταση εντός της επικρατείας τους των φυσικών προσώπων και εταιριών που αναφέρονται στον τίτλο I των γενικών προγραμμάτων, καθώς και την παροχή  υπηρεσιών από τα πρόσωπα αυτά και τις εταιρίες που αποκαλούνται στο εξής "δικαιούχοι", στον τομέα των δραστηριοτήτων που προβλέπονται στο άρθρο 2.  2. Η παρούσα οδηγία εφαρμόζεται επίσης στους υπηκόους των Κρατών μελών που, σύμφωνα προς τον κανονισμό (ΕΟΚ) αριθ. 1612/68, σκοπεύουν να ασκήσουν ως μισθωτοί, τις δραστηριότητες που προβλέπονται στο άρθρο 2 παράγραφος 1.   Άρθρο 2  1. Η παρούσα οδηγία εφαρμόζεται στις δραστηριότητες που απαριθμούνται στο παράρτημα.  2. Οι δραστηριότητες που υπάγονται στην ομάδα 859 ΔΤΤΒ και που περιλαμβάνουν την χρησιμοποίηση τοξικών προϊόντων υπόκεινται στις οδηγίες 74/556/ΕΟΚ και 74/557/ΕΟΚ (7).  3. Η παρούσα οδηγία δεν εφαρμόζεται στην ελεύθερη παροχή υπηρεσιών για τις δραστηριότητες μεταφορών που υπάγονται στην κλάση 71 και που αναφέρονται στο παράρτημα.  4. Η παρούσα οδηγία δεν εφαρμόζεται στις δραστηριότητες που ασκούνται κατά πλανόδιο τρόπο.  5. Η παρούσα οδηγία δεν εφαρμόζεται στις δραστηριότητες των τουριστικών οδηγών (ex ομάδα 859 ΔΤΤΒ), εξαιρουμένων των δραστηριοτήτων των οδηγών συνοδών και των τουριστικών διερμηνέων που αναφέρονται στο παράρτημα.   Άρθρο 3  1. Όταν Κράτος μέλος υποδοχής απαιτεί από τους υπηκόους του, για την ανάληψη μίας των προβλεπομένων στο άρθρο 2 παράγραφος 1 δραστηριοτήτων, απόδειξη εντιμότητος και απόδειξη περί μη κηρύξεως σε πτώχευση, ή μόνο μία από τις δύο αυτές  αποδείξεις, δέχεται ως επαρκή απόδειξη για τους υπηκόους των άλλων Κρατών μελών, την προσαγωγή αποσπάσματος ποινικού μητρώου ή ελλείψει αυτού ενός ισοτίμου εγγράφου εκδιδομένου από μία αρμόδια δικαστική ή διοικητική αρχή της χώρας καταγωγής ή  προελεύσεως, από το οποίο προκύπτει ότι οι απαιτήσεις αυτές ικανοποιούνται.  2. Όταν Κράτος μέλος υποδοχής απαιτεί από τους υπηκόους του, για την ανάληψη ορισμένων δραστηριοτήτων που υπάγονται στις ομάδες 843 και 859 ΔΤΤΒ, και ιδίως τις δραστηριότητες των παιγνίων, ορισμένους όρους εντιμότητος των οποίων η απόδειξη δύναται να  δοθεί από το προβλεπόμενο στην παράγραφο 1 έγγραφο, δέχεται ως επαρκή απόδειξη για τους υπηκόους των άλλων Κρατών μελών, μια βεβαίωση που εκδίδεται απο αρμόδια δικαστική ή διοικητική αρχή της χώρας καταγωγής ή προελεύσεως, που πιστοποιεί ότι οι όροι  αυτοί πληρούνται. Η βεβαίωση αυτή αναφέρεται στα συγκεκριμένα γεγονότα που λαμβάνονται υπόψη στην χώρα υποδοχής.  3. Όταν το προβλεπόμενο στην παράγραφο 1 έγγραφο ή η προβλεπόμενη στην παράγραφο 2 βεβαίωση δεν εκδίδεται από την χώρα καταγωγής ή προελεύσεως όσον αφορά είτε την εντιμότητα είτε την μη πτώχευση, δύναται να αντικατασταθεί από μία ένορκη δήλωση ή στα  Κράτη μέλη όπου δεν υπάρχει τέτοιος όρκος, από μία υπεύθυνη δήλωση που γίνεται από τον ενδιαφερόμενο ενώπιον αρμοδίας δικαστικής ή διοικητικής αρχής, ή κατά περίπτωση ενώπιον συμβολαιογράφου της χώρας καταγωγής ή προελεύσεως που εκδίδει βεβαίωση περί  του όρκου αυτού ή της υπευθύνου αυτής δηλώσεως. Η δήλωση περί μη πτωχεύσεως δύναται να γίνει επίσης ενώπιον αρμοδίου επαγγελματικού οργανισμού της ίδιας αυτής χώρας.  4. Για την πρόσβαση στις δραστηριότητες των παιγνίων που υπάγονται στις ομάδες 843 και 859 ΔΤΤΒ, το Κράτος μέλος έχει το δικαίωμα, κατά παρέκκλιση από τις παραγράφους 1,2 και 3, να εκτιμήσει κατ' αποκλειστικότητα όλα τα σχετικά στοιχεία εφ' όσον τα  κριτήρια αυτά της εκτιμήσεως δεν είναι διαφορετικά, ανάλογα με το αν πρόκειται για υπήκοο του Κράτους αυτού ή για υπήκοο άλλου Κράτους μέλους.  5. Τα εκδιδόμενα σύμφωνα με τις παραγράφους 1, 2 και 3 έγγραφα δεν είναι δυνατόν να υποβληθούν μετά πάροδο τριών μηνών από την ημερομηνία εκδόσεώς τους.  6. Τα Κράτη μέλη ορίζουν εντός της προβλεπόμενης στο άρθρο 12 προθεσμίας, τις αρχές και οργανισμούς που είναι αρμόδιοι για την έκδοση των προβλεπομένων στις παραγράφους 1,2 και 3 του παρόντος άρθρου εγγράφων και πληροφορούν περί τούτου αμέσως τα άλλα  Κράτη μέλη και την Επιτροπή.  7. Όταν στο Κράτος μέλος υποδοχής, πρέπει να αποδειχθεί η οικονομική ικανότητα, το Κράτος αυτό θεωρεί τα πιστοποιητικά που εκδίδονται από τις τράπεζες του Κράτους μέλους καταγωγής ή προελεύσεως, ως ισότιμα των πιστοποιητικών που εκδίδονται στην δική του  επικράτεια.   Άρθρο 4  Τα Κράτη μέλη στα οποία η ανάληψη και η άσκηση μίας από τις δραστηριότητες που αναφέρονται στο άρθρο 2 παράγραφος 1 είναι δυνατή μόνο εφ' όσον πληρούνται ορισμένοι όροι ειδικεύσεως, μεριμνούν για την ενημέρωση του δικαιούχου ο οποίος υπέβαλε  την σχετική αίτηση, σχετικά με τη ρύθμιση στην οποία υπόκειται το επάγγελμα που προτίθεται να ασκήσει, πριν εγκατασταθεί ή πριν αρχίσει να ασκεί προσωρινά δραστηριότητα.   Άρθρο 5  1. Όταν σε Κράτος μέλος, η ανάληψη μίας από τις δραστηριότητες που απαριθμούνται στο παράρτημα και παρατίθενται κατωτέρω:   "" ID="1">ex 04 Αλιεία> ID="2">043"> ID="1" ASSV="3" ACCV="3.2.1">ex 38 Κατασκευή υλικού μεταφορών> ID="2">381"> ID="2">382"> ID="2">386"> ID="1" ASSV="5" ACCV="5.2.1">ex 71 Βοηθητικές δραστηριότητες μεταφορών άλλες δραστηριότητες εκτός των μεταφορών> ID="2">ex 711"> ID="2">ex 712"> ID="2">ex 713"> ID="2">ex 714"> ID="2">ex 716"> ID="1">73 Επικοινωνίες:  ταχυδρομεία και τηλεπικοινωνίες"> ID="1" ASSV="3" ACCV="3.2.1">ex 85 Προσωπικές υπηρεσίες> ID="2">854"> ID="2">ex 856"> ID="2">ex 859 (μόνο συντήρηση και καθαρισμός ακινήτων ή χώρων)"> ή η άσκησή της εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, το εν λόγω Κράτος μέλος αναγνωρίζει ως επαρκή απόδειξη των γνώσεων και ικανοτήτων αυτών την πραγματική άσκηση της εν λόγω δραστηριότητος σε άλλο Κράτος  μέλος:  α) είτε για έξη συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιχείρηση- β) είτε για τρία συνεχή έτη υπό την ιδιότητα ανεξαρτήτου επαγγελματία ή υπό την ιδιότητα του διευθύνοντος επιχείρηση, εφ' όσον ο δικαιούχος δύναται να αποδείξει για το εν λόγω επάγγελμα προηγούμενη τριετή τουλάχιστον κατάρτιση η οποία βεβαιούται με  πιστοποιητικό αναγνωρισμένο από το Κράτος ή κρίνεται ως απολύτως ικανοποιητική από τον αρμόδιο επαγγελματικό οργανισμό- γ) είτε για τρία συνεχή έτη υπό την ιδιότητα ανεξαρτήτου επαγγελματία, όταν ο δικαιούχος δύναται να αποδείξει ότι άσκησε το εν λόγω επάγγελμα σε σχέση εξαρτήσεως, κατά την διάρκεια πέντε τουλάχιστον ετών- δ) είτε για πέντε συνεχή έτη σε διευθυντική θέση, από τα οποία ένα ελάχιστο όριο τριών ετών σε τεχνικές υπηρεσίες που συνεπάγονται την ευθύνη ενός τουλάχιστον τμήματος της επιχειρήσεως, εφ' όσον ο δικαιούχος δύναται να αποδείξει για το εν λόγω  επάγγελμα, προηγούμενη τριετή τουλάχιστον κατάρτιση, η οποία βεβαιώνεται με πιστοποιητικό αναγνωρισμένο από το Κράτος ή κρίνεται ως απολύτως ικανοποιητική από τον αρμόδιο επαγγελματικό οργανισμό- 2. Στις προαναφερθείσες στην παράγραφο 1 υπό α) και γ) περιπτώσεις, η εν λόγω δραστηριότης δεν πρέπει να έχει παύσει περισσότερο από δέκα έτη κατά την ημερομηνία της καταθέσεως της αιτήσεως που προβλέπεται στο άρθρο 9. Όταν όμως σε Κράτος μέλος έχει  ορισθεί για τους υπηκόους του βραχύτερη προθεσμία, η προθεσμία αυτή δύναται επίσης να εφαρμοσθεί στους δικαιούχους.   Άρθρο 6  Για την εφαρμογή του άρθρου 5 ισχύουν τα εξής:  1. Τα Κράτη μέλη στα οποία η ανάληψη ή άσκηση μίας από τις δραστηριότητες που μνημονεύονται στο άρθρο 2 παράγραφος 1, εξαρτάται από την κατοχή γενικών εμπορικών ή επαγγελματικών γνώσεων και ικανοτήτων, ενημερώνουν μερίμνη της Επιτροπής, τα άλλα Κράτη  μέλη για τα ουσιώδη χαρακτηριστικά του επαγγέλματος.  2. Η αρμόδια αρχή που ορίζεται από το Κράτος μέλος καταγωγής ή προελεύσεως για τον σκοπό αυτόν, πιστοποιεί τις επαγγελματικές δραστηριότητες που πραγματικά ασκήθησαν από τον δικαιούχο καθώς και την διάρκειά τους. Το πιστοποιητικό συντάσσεται σύμφωνα με  την περιγραφή του επαγγέλματος η οποία γνωστοποιείται από το Κράτος μέλος, όπου ο δικαιούχος σκοπεύει να ασκήσει το επάγγελμα κατά τρόπο μόνιμο ή προσωρινό.  3. Το Κράτος μέλος υποδοχής χορηγεί την άδεια ασκήσεως της εν λόγω δραστηριότητος κατόπιν αιτήσεως του ενδιαφερομένου, εφ' όσον η δραστηριότης που πιστοποιείται συμφωνεί κατά τα κύρια σημεία στην περιγραφή του επαγγέλματος που έχει γνωστοποιηθεί δυνάμει  του σημείου 1 και εφ' όσον πληρούνται οι άλλοι όροι που ενδεχομένως προβλέπονται από την εθνική ρύθμιση.   Άρθρο 7  1. Όταν σε Κράτος μέλος η ανάληψη ή η άσκηση μίας από τις δραστηριότητες που αναφέρονται στο άρθρο 2 παράγραφος 1 και δεν επαναλαμβάνονται στο άρθρο 5, εξαρτάται από την κατοχή γενικών εμπορικών ή επαγγελματικών γνώσεων και ικανοτήτων, το  Κράτος αυτό αναγνωρίζει ως επαρκή απόδειξη των γνώσεων και ικανοτήτων αυτών την πραγματική άσκηση της εν λόγω δραστηριότητος σε άλλο Κράτος μέλος:  α) είτε για τρία συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιχείρηση- β) είτε για δύο συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιχείρηση, εφ' όσον ο δικαιούχος δύναται να αποδείξει για το εν λόγω επάγγελμα, προηγούμενη κατάρτιση η οποία βεβαιούται με πιστοποιητικό αναγνωρισμένο  από το Κράτος ή κρίνεται ως απολύτως ικανοποιητική από αρμόδιο επαγγελματικό οργανισμό- γ) είτε για δύο συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιχείρηση, εφ' όσον ο δικαιούχος δύναται να αποδείξει ότι άσκησε το εν λόγω επάγγελμα σε σχέση εξαρτήσεως κατά τη διάρκεια τριών τουλάχιστον ετών.  δ) είτε για τρία συνεχή έτη υπό την ιδιότητα ανεξαρτήτου επαγγελματία, εφ' όσον ο δικαιούχος δύναται να αποδείξει για το εν λόγω επάγγελμα, προηγούμενη κατάρτιση η οποία βεβαιώνεται με πιστοποιητικό αναγνωρισμένο από το Κράτος ή κρίνεται απολύτως  ικανοποιητική από τον αρμόδιο επαγγελματικό οργανισμό.  Το Κράτος μέλος υποδοχής δύναται να απαιτήσει από τους υπηκόους των άλλων Κρατών μελών, κατά το μέτρο που το απαιτεί από τους υπηκόους του, όπως η εν λόγω δραστηριότης έχει ασκηθεί και η επαγγελματική κατάρτιση έχει ληφθεί στον ίδιο κλάδο (ή σε συναφή  κλάδο) με αυτόν για τον οποίο ο δικαιούχος ζητεί να εγκατασταθεί στο Κράτος μέλος υποδοχής.  2. Στις περιπτώσεις που προβλέπονται στην παράγραφο 1 υπό α) και γ), η δραστηριότης αυτή δεν πρέπει να έχει παύσει περισσότερο από δέκα έτη κατά την ημερομηνία καταθέσεως της αιτήσεως που προβλέπεται στο άρθρο 9. Όταν όμως σε Κράτος μέλος έχει ορισθεί  για τους υπηκόους του βραχύτερη προθεσμία, η προθεσμία αυτή, δύναται επίσης να εφαρμοσθεί στους δικαιούχους.  3. Για την πρόσβαση στην δραστηριότητα των τυχερών παιχνιδιών που υπάγονται στις ομάδες 843 και 859 ΔΤΤΒ, εκτός από εκείνα που διενεργούνται στους κερματοδέκτες, το Κράτος μέλος υποδοχής έxει το δικαίωμα, κατά παρέκκλιση της παραγράφου 1, να εκτιμήσει  την επαγγελματική ικανότητα των αιτούντων, εφ' όσον τα κριτήρια της εκτιμήσεως δεν είναι διαφορετικά ανάλογα με το αν πρόκειται για υπηκόους του Κράτους αυτού ή για υπηκόους άλλου Κράτους μέλους.   Άρθρο 8  Θεωρείται ότι ασκεί δραστηριότητα διευθύνοντος επιχείρηση, κατά την έννοια των άρθρων 5 και 7, κάθε πρόσωπο που έχει ασκήσει σε βιομηχανικό ή εμπορικό κατάστημα του αντιστοίχου επαγγελματικού κλάδου:  α) είτε τα καθήκοντα διευθυντού επιχειρήσεως ή διευθυντού υποκαταστήματος- β) είτε τα καθήκοντα αναπληρωτού του επιχειρηματία ή του διευθυντού επιχειρήσεως, όταν τα καθήκοντα αυτά συνεπάγονται ευθύνη αντίστοιχη προς εκείνη του επιχειρηματία ή του διευθυντού της επιχειρήσεως που εκπροσωπεί- γ) είτε τα καθήκοντα ανωτέρου στελέχους επιφορτισμένου με αρμοδιότητες εμπορικής φύσεως και υπευθύνου τουλάχιστον ενός τμήματος της επιχειρήσεως.   Άρθρο 9  Η απόδειξη ότι οι όροι που αναφέρονται στο άρθρο 5 και στο άρθρο 7 παράγραφος 1 πληρούνται, προκύπτει από βεβαίωση που εκδίδεται από την αρμόδια αρχή ή οργανισμό του Κράτους μέλους καταγωγής ή προελεύσεως την οποία ο ενδιαφερόμενος πρέπει να  υποβάλει προς υποστήριξη της αιτήσεώς του για άδεια ασκήσεως της ή των εν λόγω δραστηριοτήτων στο Κράτος μέλος υποδοχής.   Άρθρο 10  Τα Κράτη μέλη ορίζουν, εντός της προθεσμίας που προβλέπεται στο άρθρο 12 τις αρμόδιες αρχές και οργανισμούς για την έκδοση των πιστοποιητικών που προβλέπονται στα άρθρα 6 και 9 και ενημερώνουν αμέσως περί αυτού τα άλλα Κράτη μέλη και την  Επιτροπή.   Άρθρο 11  Τα μεταβατικά μέτρα που προβλέπονται στην παρούσα οδηγία παραμένουν εφαρμοστέα μέχρι την έναρξη της ισχύος των διατάξεων που αφορούν τον συντονισμό των εθνικών ρυθμίσεων ως προς την ανάληψη και την άσκηση των εν λόγω δραστηριοτήτων.   Άρθρο 12  Τα Κράτη μέλη θέτουν σε ισχύ τα μέτρα που είναι αναγκαία για να συμμορφωθούν προς την παρούσα οδηγία εντός δώδεκα μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 13  Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 14  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 16 Ιουνίου 1975.  Για το Συμβούλιο Ο Πρόεδρος R. RYAN  (1) ΕΕ αριθ. Α 45 της 10.5.1971, σ. 12.  (2) ΕΕ αριθ. Α 93 της 21.9.1971, σ. 19.  (3) ΕΕ αριθ. 2 της 15.1.1962, σ. 32/62 και 36/62.  (4) ΕΕ αριθ. Ν 194 της 16.7.1973, σ. 1.  (5) ΕΕ αριθ. Ν 307 της 18.11.1974, σ. 1.  (6) ΕΕ αριθ. Ν 257 της 19.10.1968, σ. 2.  (7) ΕΕ αριθ. Ν 307 της 18.11.1971, σ. 1 και 5.      ΠΑΡΑΡΤΗΜΑ    Δραστηριότητες που προβλέπονται στο άρθρο 2 παράγραφος 1  >(1)()(1)()"> ID="1">ex 04> ID="3">Αλιεία"> ID="2">043> ID="3">Αλιεία εντός των εσωτερικών υδάτων"> ID="1">ex 38> ID="3">Κατασκευή υλικού μεταφορών"> ID="2">381> ID="3">Ναυπηγική και επισκευή  πλοίων"> ID="2">382> ID="3">Κατασκευή σιδηροδρομικού υλικού"> ID="2">386> ID="3">Κατασκευή αεροπλάνων (συμπεριλαμβανομένης της κατασκευής διαστημικού υλικού)"> ID="1">ex 62> ID="3">Τράπεζες και άλλα πιστωτικά ιδρύματα"> ID="2">ex 620>  ID="3">Πρακτορεία επί θεμάτων ευρεσιτεχνίας και επιχειρήσεις διανομής τελών"> ID="1">ex 71> ID="3">Βοηθητικές δραστηριότητες μεταφορών και δραστηριότητες διάφοροι των μεταφορών που υπάγονται στις ακόλουθες ομάδες"> ID="2">ex 711> ID="3">Εκμετάλλευση  κλιναμαξών (wagons-lits) και βαγονίων-εστιατορίων (wagons-restaurants). Συντήρηση σιδηροδρομικού υλικού εντός εργαστηρίων επισκευής, καθαρισμός βαγονίων"> ID="2">ex 712> ID="3">Συντήρηση υλικού αστικής, ημιαστικής και υπεραστικής μεταφοράς  ταξιδιωτών"> ID="2">ex 713> ID="3">Συντήρηση άλλου υλικού οδικής μεταφοράς ταξιδιωτών (όπως αυτοκίνητα, λεωφορεία, ταξί)"> ID="2">ex 714> ID="3">Εκμετάλλευση και συντήρηση βοηθητικών έργων οδικών μεταφορών (όπως οδοί, οδικές σήραγγες και οδογέφυρες με  διόδια, οδικοί σταθμοί, χώροι σταθμεύσεως, σταθμοί λεωφορείων και τραμ)"> ID="2">ex 716> ID="3">Βοηθητικές δραστηριότητες περί εσωτερικής ναυσιπλοΐας (όπως εκμετάλλευση και συντήρηση πλωτών αρτηριών, λιμένων και άλλων εγκαταστάσεων για την εσωτερική  ναυσιπλοΐα, ρυμούλκηση και πλοήγηση στους λιμένες, επισήμανση, φόρτωση και εκφόρτωση πλοίων και άλλες ανάλογες δραστηριότητες, όπως διάσωση πλοίων, ρυμούλκηση, εκμετάλλευση αγκυροβολίων για λέμβους)"> ID="1">ex 71> ID="3">Μεταφορές"> ID="2">ex 713>  ID="3">Ομαδική μεταφορά ταξιδιωτών, εκτός των πραγματοποιουμένων με αυτοκίνητα - οχήματα"> ID="2">ex 719> ID="3">Εκμετάλλευση αγωγών προοριζομένων για μεταφορά υγρών υδρογονανθράκων και άλλων υγρών χημικών προϊόντων"> ID="1">73> ID="3">Επικοινωνίες:  ταχυδρομεία και τηλεπικοινωνίες"> ID="1">ex 82> ID="3">Υπηρεσίες παρεχόμενες στο κοινωνικό σύνολο"> ID="2">827> ID="3">Βιβλιοθήκες, μουσεία, βοτανικοί και ζωολογικοί κήποι"> ID="1">ex 84> ID="3">Υπηρεσίες αναψυχής"> ID="2">ex 843> ID="3">Υπηρεσίες  αναψυχής μ.α.π.  - αθλητικές δραστηριότητες (αθλητικοί χώροι, οργανώσεις αθλητικών συναντήσεων κλπ), εκτός των δραστηριοτήτων των αθλητικών διδασκάλων - δραστηριότητες παιγνίων (σταύλοι ιπποδρομιών, χώροι παιγνίων, ιπποδρόμια κλπ) - άλλες δραστηριότητες αναψυχής (τσίρκα, πάρκα διασκεδάσεων, άλλες διασκεδάσεις κλπ)"> ID="1">ex 85> ID="3">Προσωπικές υπηρεσίες"> ID="2">ex 851> ID="3">Οικιακές υπηρεσίες"> ID="2">854> ID="3">Πλυντήρια, στεγνοκαθαριστήρια, βαφεία"> ID="2">ex 855>  ID="3">Ινστιτούτα καλλονής και δραστηριότητες χειροκόμου (manucure) εκτός των δραστηριοτήτων ποδοκόμου (pedicure), επαγγελματικές σχολές αισθητικής και κομμωτικής"> ID="2">ex 856> ID="3">Φωτογραφικά εργαστήρια: προσωπογραφίες και εμπορική φωτογραφία,  εκτός της δραστηριότητος του ειδησεογράφου φωτογράφου"> ID="2">ex 859> ID="3">Προσωπικές υπηρεσίες μ.α.π. εκτός των δραστηριοτήτων των αθλητικών και παραϊατρικών μασέρ και οδηγών των ορέων, κατατασσομένων ως ακολούθως:  - συντήρηση και καθαρισμός ακινήτων ή χώρων - απολύμανση και αγώνας κατά των βλαβερών ζώων - ενοικίαση ενδυμάτων και φύλαξη αντικειμένων - γραφεία συνοικεσίων και ανάλογες υπηρεσίες - δραστηριότητες μαντικής και εικασιών - υγειονομικές υπηρεσίες και ανάλογες δραστηριότητες - γραφεία κηδειών και συντήρηση νεκροταφείων - οδηγοί συνοδοί και τουριστικοί διερμηνείς."">   (1)() Διεθνής ταξινόμηση τύπου, κατά βιομηχανία σε όλους τοςυ κλάδους οικονομικών δραστηριοτήτων (Γραφείο Στατιστικών των Ηνωμένων Εθνών, Στατιστικές Μελέτες, Σειρά Μ, Αριθ. 4, Θεώρ. 1, Νέα Υόρκη, 1958)